Saala: Katonda Yamuyita “Omumbejja”\nOMUTWE OGULI KUNGULU Bamalayika Basobola Okukuyamba?\nOMUTWE OGULI KUNGULU Bayibuli Eyogera Ki ku Bamalayika?\nOMUTWE OGULI KUNGULU Olina Malayika Akukuuma?\nOMUTWE OGULI KUNGULU Eriyo Bamalayika Ababi?\nOMUTWE OGULI KUNGULU Engeri Bamalayika Gye Bayinza Okukuyamba\nBAYIBULI EKYUSA OBULAMU BW'ABANTU Nnali Sikkiriza nti Katonda Gyali\nKOPPA OKUKKIRIZA KWABWE Katonda Yamuyita “Omumbejja”\nOmunaala gw'Omukuumi | Na. 5 2017\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Guarani Gun Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Mam Mambwe-Lungu Mauritian Creole Maya Mbunda Mizo Moore Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Ponapean Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tamil Tatar Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urhobo Venda Vietnamese Wallisian Waray-Waray Wayuunaiki Xhosa Yoruba Zande Zulu\nKOPPA OKUKKIRIZA KWABWE | SAALA\nKatonda Yamuyita “Omumbejja”\nSAALA yakutaamulukuka n’atunula emitala. Abakozi be bonna baali bakakkalabya emirimu gyabwe era nga balabika basanyufu. Saala naye yaliko by’akola. Kuba akafaananyi ng’omulaba anyigaanyiga omukono ogwali gumufuuyirira. Oboolyawo yali ava kuddaabiriza weema mwe baali basula. Olugoye lwa weema olwakolebwa mu byoya by’endiga lwali lukaddiye olw’okwokebwa omusana n’okukubibwa enkuba, era oboolyawo lwamujjukizanga nti baali bamaze ekiseera kiwanvu nga babeera mu weema. Enjuba yali enaatera okugwa. Omwami we Ibulayimu * yali akedde kugenda, era yali amusuubira okukomawo ekiseera kyonna. Bwe yayimusa amaaso n’amulengera ng’ajja, yafuna akamwenyumwenye ku matama.\nWaali wayiseewo emyaka kkumi okuva Ibulayimu n’ab’omu maka ge lwe baasomoka Omugga Fulaati ne bagenda e Kanani. Saala yakkiriza okugenda n’omwami we mu nsi gye baali batamanyi, kubanga yali akimanyi nti Yakuwa yali yasuubizza okuwa Ibulayimu ezzadde era n’okumufuula eggwanga eddene. Saala yalina kifo ki mu kutuukiriza ekyo? Yali mugumba, ate nga mu kiseera ekyo yali aweza emyaka 75. Ateekwa okuba nga yeebuuza nti, ‘Ekisuubizo kya Yakuwa kinaatuukirira kitya nga ndi mugumba?’ Bw’aba nga yeebuuza ekibuuzo ng’ekyo, tekyewuunyisa.\nNaffe oluusi tuyinza okwebuuza nti, ‘Ebisuubizo bya Katonda birituukirira ddi?’ Si kyangu kugumiikiriza, nnaddala nga tulindirira ekintu kye twagala ennyo naye nga kiruddewo okutuuka. Tuyinza tutya okukoppa okukkiriza kwa Saala?\n“YAKUWA ANZIYIZZA OKUZAALA”\nIbulayimu n’ab’omu maka ge baali baakava e Misiri. (Olubereberye 13:1-4) Mu kiseera ekyo baali babeera mu kitundu eky’ensozi ebuvanjuba wa Beseri oba Luuzi, ng’Abakanani bwe baali bakiyita, era nga Saala asobola okulengera Ensi Ensuubize. Yali alengera ebyalo by’Abakanani, n’enguudo abantu mwe baayitanga. Kyokka tewaaliwo kitundu mu nsi eyo ekyali kikulaakulanye okutuuka ku kibuga Uli, Saala gye yakulira. Okuva awo we baali okutuuka e Uli waaliwo mayiro 1,200. Ekibuga Uli kyalimu obutale n’amaduuka, era n’ennyumba gye baabeerangamu yali nnene ddala, oboolyawo ng’erimu n’amazzi ag’emidumu. N’ab’eŋŋanda ze yali yabaleka eyo. Kyokka omukyala oyo eyali atya Katonda yali talowooza ku bintu ebyo ebirungi bye yali alese mu kibuga Uli.\nNga wayiseewo emyaka nga 2,000, omutume Pawulo alina kye yayogera ku kukkiriza kwa Saala ne Ibulayimu. Yagamba nti: “Singa bajjukiranga ekifo gye baava bandibadde bafuna akakisa okuddayo.” (Abebbulaniya 11:8, 11, 15) Ibulayimu ne Saala tebaalowooza ku bye baaleka emabega. Singa baabirowoozaako, osanga bandizzeeyo mu kibuga Uli gye baava. Kyokka tebandifunye nkizo Katonda gye yabawa, era bandibadde beerabirwa dda.\nMu kifo ky’okulowooza ku bye yaleka emabega, Saala ebirowoozo yabissa ku bya mu maaso. Yeeyongera okuwagira omwami we ku lugendo lwe baaliko. Yamuyambanga mu kusengula ebintu gamba nga weema n’ebisolo. Saala yagumira ebizibu bingi awamu n’enkyukakyuka ezajjawo mu bulamu bwabwe. Oluvannyuma Yakuwa yaddamu n’asuubiza Ibulayimu ezzadde, naye ne ku luno teyayogera ku Saala.—Olubereberye 13:14-17; 15:5-7.\nSaala yalwaddaaki n’abuulira Ibulayimu ekintu ekyamuli ku mutima. Yamugamba nti: “Yakuwa anziyizza okuzaala abaana.” Awo n’asaba Ibulayimu azaale abaana mu muzaana we Agali. Olowooza Saala yawulira atya ng’agamba omwami we ebigambo ebyo? Mu kiseera kino, ekyo Saala kye yagamba Ibulayimu okukola kiyinza okutwewuunyisa, naye mu kiseera ekyo abasajja abamu baawasanga abakazi abalala asobole okufuna omusika. * Kyandiba nga Saala yalowooza nti eyo ye ngeri ekisuubizo kya Yakuwa eky’okuwa Ibulayimu ezzadde gye kyandituukiriddemu? Tetumanyidde ddala kye yali alowooza, naye kye tumanyi kiri nti yali mwetegefu okukola ekintu ekitali kyangu n’akamu. Naye, Ibulayimu yakkiriza okukola ekyo Saala kye yamusaba? Bayibuli egamba nti Ibulayimu ‘yawuliriza Saala kye yamugamba.’—Olubereberye 16:1-3.\nKatonda ye yaleetera Saala okugamba Ibulayimu okufuna omukazi omulala? Nedda. Saala yali alowooza nti Katonda ye yali amuziyizza okuzaala, era nga talowooza nti Katonda yali asobola okugonjoola ekizibu ekyo. Yasalawo okukyegonjoolera, kyokka kyamuviiramu ebizibu ebirala. Naye ekyo kye yakola kyalaga nti yali teyeerowoozaako yekka. Saala yatuteerawo ekyokulabirako ekirungi, nnaddala mu kiseera kino ng’abantu abasinga obungi beefaako bokka. Bwe tukulembeza ebyo Katonda by’ayagala mu kifo ky’okukulembeza ebyaffe, tuba tukoppa Saala.\nWaayita ekiseera kitono, Agali omuzaana wa Saala n’afuna olubuto. Agali bwe yafuna olubuto, yatandika okunyooma mukama we Saala, oboolyawo ng’alowooza nti yali amusinga. Ekyo nga kiteekwa okuba nga kyanakuwaza nnyo Saala! Ibulayimu yakkiriza Saala akangavvule Agali, era ekyo ne Katonda yakisemba. Oluvannyuma Agali yazaala mwana mulenzi ne bamutuuma Isimayiri. (Olubereberye 16:4-9, 16) Katonda yaddamu n’ayogera ne Ibulayimu. Mu kiseera ekyo, Saala yalina emyaka 89, ate Ibulayimu yalina emyaka 99. Katonda kye yamugamba ku mulundi ogwo kiteekwa okuba nga kyabasanyusa nnyo!\nYakuwa yaddamu n’asuubiza mukwano gwe Ibulayimu nti yali ajja kumuwa ezzadde. Okutuusa mu kiseera ekyo, yali akyayitibwa Ibulaamu. Naye Katonda yakyusa erinnya lye n’amutuuma Ibulayimu, eritegeeza, “Kitaawe w’Abangi.” Guno gwe mulundi Yakuwa gwe yasookera ddala okulaga ekifo Saala kye yalina mu kutuukirizibwa kw’ekyo kye yasuubiza Ibulayimu. Yakuwa yamuggyako erinnya Salaayi n’amutuuma Saala. Erinnya Saala litegeeza, “Omumbejja.” Yakuwa yannyonnyola ensonga lwaki yamuwa erinnya eryo. Yagamba Ibulayimu nti: “Nja kumuwa omukisa era nja kukuwa omwana ow’obulenzi okuva mu ye; nja kumuwa omukisa era alivaamu amawanga; bakabaka b’amawanga baliva mu ye.”—Olubereberye 17:5, 15, 16.\nEndagaano Yakuwa gye yakola ne Ibulayimu, ey’ezzadde eryandiviiriddeko amawanga gonna okuweebwa omukisa, yandituukiridde okuyitira mu mwana wa Saala. Omwana oyo Katonda yamuwa erinnya Isaaka, eritegeeza, “Enseko.” Ibulayimu yaseka bwe yawulira nga Yakuwa agamba nti Saala yali ajja kuzaala omwana. (Olubereberye 17:17) Ekintu ekyo kyamwewuunyisa nnyo! (Abaruumi 4:19, 20) Ate ye Saala yawulira atya?\nNga wayiseewo ekiseera kitono, abasajja basatu baakyalira Ibulayimu. Wadde ng’akasana kaali keememula, Ibulayimu ne Saala baayanguwa ne baaniriza abagenyi abo. Ibulayimu yagamba Saala nti: “Yanguwa ofune ebigera bisatu eby’obuwunga obulungi ennyo, obukande ofumbe emigaati.” Mu biseera ebyo, okuteekerateekera abagenyi kwazingirangamu okukola ebintu bingi. Ibulayimu emirimu gyonna teyagirekera Saala. Yayanguwa n’atta ente ento ennume, era n’ateekateeka eby’okulya ebirala n’eby’okunywa. (Olubereberye 18:1-8) “Abasajja” abaali babakyalidde baali bamalayika. Kirabika omutume Pawulo kino kye yali alowoozaako bwe yagamba nti: “Temwerabiranga kusembeza bagenyi, kubanga abamu abaakola batyo baasembeza bamalayika nga tebamanyi.” (Abebbulaniya 13:2) Naawe osembeza abagenyi nga Ibulayimu ne Saala bwe baakola?\nSaala yali ayagala nnyo okusembeza abagenyi\nOmu ku bamalayika bwe yaddamu okugamba Ibulayimu nti Saala yali ajja kuzaala omwana, Saala yali mu weema ng’awulira bye baali boogera. Yali tasobola kukikkiriza nti yali asobola okuzaala omwana, era yeesekerera n’agamba nti: “Nnaafuna essanyu lino nga nkaddiye bwe nti, era nga ne mukama wange akaddiye?” Malayika yabuuza Saala nti: “Waliwo ekitasoboka eri Yakuwa?” Saala yatya nnyo, ne yeewolereza ng’agamba nti: “Sisese!” Naye Malayika n’amugamba nti: “Osese.”—Olubereberye 18:9-15.\nSaala bwe yaseka kyali kitegeeza nti teyalina kukkiriza? N’akatono! Bayibuli egamba nti: “Olw’okukkiriza, Saala naye yaweebwa amaanyi n’afuna olubuto wadde nga yali asussizza emyaka egy’okuzaala, kubanga yakitwala nti Oyo eyamusuubiza mwesigwa.” (Abebbulaniya 11:11) Saala yali amanyi Yakuwa; yali akimanyi nti Yakuwa asobola okutuukiriza ekintu kyonna ky’aba asuubizza. Ffenna twetaaga okuba n’okukkiriza ng’okwo. Kitwetaagisa okweyongera okumanya Yakuwa Katonda. Bwe tuneeyongera okumumanya, tujja kukiraba nti Saala yali mutuufu okukkiriza ekyo Katonda kye yali amusuubizza. Yakuwa Katonda mwesigwa era atuukiriza buli ky’asuubiza. Oluusi ayinza n’okukikola mu ngeri eyeewuunyisa.\nYakuwa yawa Saala emikisa olw’okukkiriza kwe\nKu myaka 90, Saala yafuna omwana gwe yali yayagala edda. Yazaalira omwami we Ibulayimu eyali awezezza emyaka 100, omwana ow’obulenzi. Omwana oyo Ibulayimu yamutuuma erinnya Isaaka, nga Katonda bwe yali agambye. Saala yasanyuka nnyo era n’agamba nti: “Katonda andeetedde enseko; buli anaakiwulira anaasekera wamu nange.” (Olubereberye 21:6) Ekirabo ekyo Katonda kye yawa Saala kyamusanyusa nnyo. Kyokka yafuna n’obuvunaanyizibwa obw’amaanyi ennyo.\nIsaaka bwe yaweza emyaka etaano, Ibulayimu ne Saala baafumba ekijjulo nga bagenda okumuggya ku mabeere. Naye waliwo ebitaagenda bulungi. Bayibuli egamba nti Saala ‘yalaba’ Isimayiri omwana wa Agali eyali ow’emyaka 19, ng’akudaalira Isaaka. Isimayiri yali tazannya buzannyi ng’abaana bwe batera okukola. Omutume Pawulo oluvannyuma yakiraga nti Isimayiri yali ayigganya Isaaka. Saala yakiraba nti ekyo Isimayiri kye yali akola kyali kya bulabe eri omwana we Isaaka. Ng’oggyeeko okuba nti yali mwana we, Isaaka yalina ekifo kikulu nnyo mu kutuukirizibwa kw’ekigendererwa kya Yakuwa. Bwe kityo, Saala yafuna obuvumu n’agamba Ibulayimu agobe Agali ne Isimayiri.—Olubereberye 21:8-10; Abaggalatiya 4:22, 23, 29.\nIbulayimu yawulira atya? Bayibuli egamba nti: Saala “kye yayogera ku mutabani wa Ibulayimu kyanakuwaza nnyo Ibulayimu.” Ibulayimu yali ayagala nnyo Isimayiri, era nga kirabika okwagala okwo kwali kumuzibye amaaso. Kyokka ye Yakuwa ensonga yali agiraba. Yagamba Ibulayimu nti: “Tonakuwala olw’ekyo Saala ky’akugambye ku mulenzi ne ku muzaana wo. Muwulirize kubanga eririyitibwa ezzadde lyo liriyitira mu Isaaka.” Yakuwa yagumya Ibulayimu nti yali ajja kulabirira Agali ne mutabani we, era bw’atyo Ibulayimu n’akola nga Saala bwe yamugamba.—Olubereberye 21:11-14.\nSaala yali mukyala mutegeevu nnyo. Teyayogeranga ebyo byokka ebyasanyusanga omwami we. Bwe yalabanga ekintu ekyali kiyinza okuleeta ebizibu mu maka gaabwe, yakimutegeezanga. Engeri gye yayogeramu n’omwami we teraga nti yali tamuwa kitiibwa. Omutume Peetero, nga naye yali mufumbo, yagamba nti Saala yateerawo abakyala ekyokulabirako ekirungi. (1 Abakkolinso 9:5; 1 Peetero 3:5, 6) Mu butuufu, singa Saala yalaba ekizibu ekyo n’asirika busirisi, yandibadde tawadde bba kitiibwa, kubanga ensonga eyo yali egenda kuleetawo ebizibu bingi mu maka gaabwe. Ekyo Saala kye yakola kye kyali ekituufu.\nAbakyala balina bingi bye basobola okuyigira ku Saala. Bamuyigirako okwogera n’abaami baabwe mu ngeri eraga nti babawa ekitiibwa. Abakyala abamu oluusi bawulira nti Yakuwa yandiyingidde butereevu mu nsonga z’amaka gaabwe nga bwe yakolera Saala. Wadde ng’ekyo Yakuwa takyakikola, abakyala bayigira ku Saala okuba n’okukkiriza, okuba n’okwagala, era n’okuba abagumiikiriza.\nErinnya Yakuwa lye yawa Saala litegeeza “Omumbejja,” naye Saala yali teyeetwala ng’omumbejja\nWadde ng’erinnya Yakuwa lye yawa Saala litegeeza, “omumbejja,” Saala yali teyeetwala ng’omumbejja. Tekyewuunyisa nti Saala bwe yafa ng’aweza emyaka 127, Ibulayimu ‘yamukungubagira era n’amukaabira.’ * (Olubereberye 23:1, 2) Yalumwa nnyo okufiirwa “omumbejja” we. Awatali kubuusabuusa, Yakuwa yeesunga okuzuukiza omukyala oyo eyali omwesigwa. Saala awamu n’abo bonna abakoppa okukkiriza kwe, bajja kubeerawo emirembe gyonna mu nsi empya.—Yokaana 5:28, 29.\n^ lup. 3 Mu kusooka baali bayitibwa Ibulaamu ne Salaayi, naye mu kitundu kino tugenda kukozesa Ibulayimu ne Saala, amannya Katonda ge yabawa oluvannyuma era abantu abasinga ge bamanyi.\n^ lup. 10 Mu biseera ebyo, Yakuwa yaleka abasajja okuwasanga abakazi abasukka mu omu, naye oluvannyuma yakozesa Omwana we Yesu okuzzaawo omutindo gwe yatandikawo mu lusuku Edeni, ogw’omusajja okuwasa omukazi omu yekka.—Olubereberye 2:24; Matayo 19:3-9.\n^ lup. 25 Ku bakyala bonna aboogerwako mu Bayibuli, Saala yekka Bayibuli gw’etubuulira emyaka kwe yafiira.\nIbulayimu yayoleka atya okukkiriza? Oyinza otya okukoppa okukkiriza kwa Ibulayimu?\nNa. 5 2017 | Bamalayika—Ddala Gyebali? Lwaki Kikulu Okumanya Ebibakwatako?\nOMUNAALA GW'OMUKUUMI Na. 5 2017 | Bamalayika—Ddala Gyebali? Lwaki Kikulu Okumanya Ebibakwatako?\nSaala: “Oli Mukazi Alabika Obulungi Ennyo”


Bukedde Online - Emirimu 50 egisinga okusasula mu Uganda\nAkubye amasasi mu badigize n'attirawo mwenda\nEmmaali etabudde bannamwandu ba Hajji Katende...\nKabaka awadde ab’e Butambala endokwa 30,000...\nJohn Ssenyondo ddereeva ku siteegi ya Gayaza mu Ppaaka enkadde.\nMU Uganda kituufu mulimu ebbula ly’emirimu, kyokka ate waliwo n’emikisa gy’emirimu lwakuba abamu tebannagikozesa. N’abagitandise emirimu egimu gigwa olw’ensonga ezitali zimu ng’okubulwa obudde obugirondoola, okukwata obubi ensimbi, obutafaayo ku bakasitoma n’ebirala.\nNga tujaguza olunaku lw’abakozi tutunuulidde emirimu 50 egisinga okusasula mu Uganda.\nOKULUNDA ENKOKO:Bw’obeera n’ebiyumba, okutuusa enkoko 500 okubiika weetaaga obukadde musanvu okumala emyezi mukaaga. Nga wayise omwaka gumu n’ekitundu bw’ozitunda kapito wo aba avaayo.\nBwe zitandika okubiika buli lunaku oba ofuna ttule 14, ku 8,000/-, gye mitwalo 11. Buli lunaku zirya emmere ya 72,000/- ekitegeeza oba osobola okufissaako 38,000/- buli lunaku nga ggwe ozeekoleramu.\nOKUVUGA TAKISI: Gerald Ndaazo nga muvuzi wa takisi ku siteegi y’e Ntebe agamba: Takisi ezisinga za bagagga abasula abagoba emisaala buli mwezi oba olunaku lumu mu wiiki nga kisinziira ku ntegeeragana wakati w’omugagga ne ddereeva. Abasinga bagaba mitwalo 40 omwezi, bw’ogattako ddereeva waakiri 15,000/- buli lunaku aba afuna emitwalo 85 omwezi. Takisi eno olunaku ewanirira n’abalala okuli kondakita, maneja n’abalala.\nBODABODA: Edward Mwanje owa bodaboda mu Industrial Area agamba: Owa bodaboda olunaku olulungi afuna 60,000/-, ekitegeeza nti bw’akola ennaku 26 ku 30 eziba mu mwezi aba akoze 1,560,000/-. Bw’eba nga yiye n’akozesaako 1,000,000/- okukozesa mu byetaago bye n’okuterekera pikipiki aba asobola okutereka emitwalo 50.\nOKUSIIGA ENJALA: Okusiiga kwava dda abantu we baali bakumanyidde nga kati abali mu bifo ebirungi omuntu asobola okunnyuka ne 70,000/- olunaku.\nOmukyala okusiiga enjala n’okukuuta ebigere ziba wakati wa 15,000/- ne 20,000/- bw’akola ku bantu 10 olwo aba takoze 200,000/- olunaku. John Ssenyondo ddereeva ku siteegi ya Gayaza mu Ppaaka enkadde.\nOKUSUUBULA EMMERE EY’EMPEKE Hannington Kasule nga musuubuzi w’ebirime e Kiboga, agamba: Kasooli naddala sizoni ya December bw’oba omuguze ku 400/- n’atuukkira mu sitoowa ku 450/- ebiseera ebisinga agenda okutuuka mu May aba atuuse ku 800/- ne 850/- amagoba gasinziira ku buungi bwa kasooli gw’oba watereka.\nOKUKANIKA MMOTOKA Ekimu ku bintu abantu bye basinga okukolera mu bulamu okugula mmotoka kiri ku mwanjo, kino kye kimu ku bifuula omulimu guno okuba nga guvaamu nsimbi kuba bw’ogigula era erina okufa.\nTitus Muteesasira makanika wa mmotoka ku Good Way Auto Garage e Mulago bw’agamba:\nEGYA OFIISI Abakola mu ofiisi abasinga bafunira wakati wa 1,000,000/- ku bukadde 3,000,000/-, wabula ebitongole ebisinga byongerezaako ssente ez’enjawulo. Wabula waliwo n’emirimu emirala omuntu gy’oyinza okukola n’ofunamu.\nNaye kyandibadde kirungi okusooka okwebuuza ku bantu abagirimu okusobola okwanguyirwa mu kugitandika.\nOkusiika capati Saluuni Okusala embaawo Ekibira Okusiika Cipusi Okulima obutunda Okulima ennyaanya Okulunda embizzi Abaamawulire Okulunda ente z’amata Okusuubula amagi Obwakanaabe Okusuubula ettaka\nEkibanda kya zzaala Essomero Okusuubula endibota Okutunda amasimu Okusuubula amata Okutunda engoye Ekirabo ky’emmere Okutunda ekigere Mobile Money Kaabuyonjo z’olukale Eddagala ly’ebirime Amaduuka g’eddagala Obulwaliro bw’obwannannyini Okwokya ebyuma Okuzimba n’okusereka Abatunzi Obuyimbi Katemba Okusuubula ebirime Okutunda amawulire Atema ennyama Abatunda mmotoka Okutunda amafuta Okutunda engatto Obuvubi Okutunda emmere y’ebisolo Okubajja Okutunda ebibala Ebikozesebwa ku masomero Ebizimbisibwa\nBaza sizoni ofune ssente mu buli ky’otunda\nAkubye amasasi mu badigize n'attirawo...\nOMUVUBUKA alumbye abadigize mu bbaala n’abasindirira amasasi agattiddewo abantu mwenda. Poliisi bw’egezezzaako...\nBateeze omusawo ne bamutta mu ntiisa...\nOMULAMBO gw’omusawo abadde amaze olunaku nga talabika, abatuuze baagusanze gufumitiddwa ebiso ku mutwe ne mu bulago...\nGavumenti ewadde ebibiina by’obwegassi...\nGAVUMENTI edduukiridde ebibiina by’abalimi n’abalunzi e Buikwe bw’ebawadde ttulakita ssatu zibayambe okwongera...


Obuvunanyizibwa bwabuli muntu mu busilaamu_Dr. abdallah hoza Uploaded by Yusuf.Tib at Your Listen\nObuvunanyizibwa bwabuli muntu mu busilaamu_Dr. abdallah hoza\nThis music and or audio is not accessible due to copyright violations ."Obuvunanyizibwa bwabuli muntu mu busilaa ..." has been removed due to a copyright notification. Keep exploring! You can find more similar and music and audio here - Obuvunanyizibwa bwabuli muntu mu busilaamu_Dr. abdallah hoza\nTags: islamic lecturesmuslimsukhuku muslim\nObuvunanyizibwa bwabuli muntu mu busilaamu nokwanukula ebibuuzo ku bid'ah ze duwa_amauled_okunyenya olugalo_ne talaq_omukazi alimunsonga_shk Dr.abdallah hozain okuva e saudi_shk Ali kyobe _ne imam kyeyune yesterday on pearl fm\nTeweyibaala Munange Kola Busilaamu… by Yusuf.Tib 00:35:06 68


RWANDA epondoose n’eggula ensalo yaayo ne Uganda e Katuna ne bakkiriza n’emmotoka ennene ezitambuza ebyamaguzi okusala ensalo. Kyokka Pulezidenti Paul Kagame awadde obukwakkulizo ensalo egguddwaawo kiseera buseera okumala wiiki bbiri okuva June 10 okutuuka June 22 2019.\nAkulira Media Centre Ofwono Opondo yategeezezza nti Uganda yafunye ebbaluwa mu butongole eraga nti bagguddewo ensalo okumala ekiseera kyokka yabadde tannaba kukakasa oba emmotoka za Uganda ezitambuza ebyamaguzi banaazikkiriza okuyingira e Rwanda. Opondo yagambye nti ensonga ezisinga abakungu ba gavumenti ya Rwanda ze babadde bawa nti ze zaaggazaawo ensolo ziraga nti ssi beesimbu n’ayongera okunnyonnyola nti Uganda kesuubire nti okuggulawo ensalo kuno okw’ekiseera kyakwoleka emirimu emirungi era tewali busongasonga bujja kumerukawo.\nRwanda yaggala ensalo yaayo ne Uganda ku nkomerero ya February omwaka guno oluvannyuma lw’okulemwa okukkaanya ne Uganda nga Rwanda erumiriza nti Uganda ewagira abayeekera abaagala okuggyako gavumenti ya pulezidenti Paul Kagame. Wano we baasinziira ne bawa obukwakkulizo nga bwe waliwo Bannansi ba Rwanda be baali baagala Uganda ebakwate okuli omugagga Tribert Rujugiro Ayabatwa omusuubuzi wa taaba. Uganda yagaana obukwakkulizo bwa Rwanda.\nOkusinziira ku mukutu gwa New Times e Rwanda gw’ategeezezza nti ekitongole ekiwooza omusolo ekya Rwanda Revenue Authority (RRA), ensalo bagigguddewo okumala wiiki bbiri nga bagezeza ekifo ekipya kye baakaggulawo we bagenda okusolooleza omusolo.\nMinisita w’ensonga z’ebweru mu Uganda, Sam Kuteesa yasinzidde Kampala n’ategeeza nti ebya Rwanda okuggala ensalo baabagwako bugwi baali tebakisuubira era n’abebyokwerinda abasala ensalo okuva e Rwanda okuyingira Uganda baali bakikola mu bumenyi bw’amateeka.\nRwanda ebadde efiirwa ssente nnyingi okuva lwe baggala ensalo kuba ebyamaguzi ebisinga ebiva mu Uganda byali biyitira ku nsalo y’e Katuna. Wadde nga wabaddewo okwekangabiriza, kyokka kigambibwa nti ekitongole ekivunaanyizibwa ku by’emisolo ekya Rwanda RevenueAuthority kibadde kifiirwa nnyo ssente ze baali baateeka mu mbalirira. l Bannansi ba Rwanda banyigiriziddwa ekimala.\nEbyamaguzi ebisinga e Rwanda babijja mu Uganda era ekikolwa ky’okuggala ensalo kibadde kikosezza nnyo obulamu bw’abantu omuli n’abayizi abasomera mu Uganda. Abantu bangi babadde batuuka n’okubulwa emmere ate abalala nga bagikukusa n’ebyetaago ebirala wadde nga gubadde musango.\nUganda yagaanyi okukuba Rwanda entiisa Okusinziira ku munnamawulire Andrew Mwenda yategeezezza nti omwaka oguwedde pulezidenti Paul Kagame yamutuma amugambire Pulezidenti Museveni nti si be bajja okusooka okukuba essasi erisooka. Kyokka obubaka bwe yabutuusa ewa Museveni yamuddamu nti kijja kubeera kya busiru okulwana ne Rwanda. Abatunuulizi bagamba nti ekikolwa ky’okuggala ensalo kyali kisuubirwa nti kijja kutabula Uganda eve mu mbeera.\nRwanda yawalirizza okubiggyamu enta olw’okuba Uganda ebadde tevaamu kigambo. l Abakulembeze b’amawanga ga Afrika bangi baayingidde mu nsonga y’okuggala ensalo naddala pulezidenti wa Kenya, Uhuru Kenyatta eyakyalirako abakulembeze b’amawanga gombi n’abawa obubaka bw’okukonjoola ensonga mu mirembe.\nRwanda ne Uganda baaluganda Nga bwe bagamba nti abooluganda bita bwe bikoonagana tebyatika ne nkolagana y’amawanga gombi si nnyangu yakumalawo. Ebyenfuna n’obuwangwa bw’abantu birina akakwate kuba Abanyarwanda bwe bafuna obuzibu mu Uganda gye basinga okubudama.\nPaul Kagame eky’okubeera nga ye Pulezidenti w’omukaga gw’amawanga g’obuvanjuba bwa Afrika abadde alina okubeera ekyokulabirako eri amawanga amalala. Mu kiseera kino enkiiko ze babeeramu amawanga gonna gatambulira mu kya kukuuma mirembe ekintu ekibadde kimulabisa obubi.\nOkulabula kwa Uganda kw’ezze ekola ku balabe baayo nga lumu pulezidenti yalabula bonna abaagala okutabangula Uganda tebamanyi maanyi gaayo. Singa basitukiramu tebalina mukisa gwonna guyinza kulama.\nMinisita w’ensonga z’ebweru w’eggwanga, Sam Kuteesa naye yavaayo n’alabula Rwanda obutereevu bakomye okusosonkereza Uganda. Kyaddirira abasirikale ba Rwanda okutta abantu babiri okwali ne Munnayuganda.


Ebyokudamu kwani ali emabega wa drone ezaze ewa Bobi Wine mukiro. - fremer media\nEbyokudamu kwani ali emabega wa drone ezaze ewa Bobi Wine mukiro.\nBana Uganda bona bali mukwebuuza Kiki ekigenda mumaaso mu gwanga oluvanyuma lwa kamera ezaweredwa okukeeta mumaaka gamunakisinde Kya people power Robert Kyagulanyi Sentamu abasinga gwebayita Bobi Wine.\nKamera zino zasindikidwa mumaaka ga Bobi Wine agasangibwa e Magere era nga zatuuse mumaaka gge musaawa nga teri muntu yena akirizibwa kutambula olwa kafiyu, Bobi Wine yavudeyo nakwata akatambi akalaga kamera zino era bwatyo nagumya bana Uganda nti embeera saawa yona egenda terera.\nNaye ekibuuzo abasinga kyebasigadde bebuuza kyabadde kimu nti ani ali emabega wa kamera zino, okusinzira kumuzeyi atayagadde kwatukiriza bimukwatako naye nga yaliko omujaasi wa Kabaka Muteesa owokubiri wabula nawumula neyegatta ku kampuni yabayindi, yategezeza nti omubaka wekyadondo Alina okubera omwegendereza kubuli bantu basisinkana.\nOno yayongede nategeza nti Bobi Wine batandise okukeeta amaka gge bamanye baani bakolagana nabo naye nga tebamanyidwa, Ono yayongede nakakasa nti obulamu bwa Bobi Wine bulimukatyabaga akamanyi wabula nga tewali kintu kyona kyebasobola mukola Kati olwembera eri mugwanga Kati.\nBobi Wine asubirwa okwesimbawo mukifo kyobwa Pulezidenti wa Uganda mukalulu akajja nga wakuvuganya Museveni amaze muntebe Eno emyaaka 35.\nAlso Read: Polisi ya Uganda yalumbye offisi za NUP netwala ebintu byaffe -Bobi Wine\nSpice Diana multi million mansion near completion


Bukedde Online - Omulambo gw'omuwala gutabudde bboosi n'omukozi nga buli omu agamba ye kitaawe!\nYing. Kiggundu afulumizza akalulu ka Museveni...\nBino bibadde mu Kamalimali Zooni, omuwala w’omu kitundu bwe yafudde ddereeva wa bbaasi ne kondakita we ne balumba nnyina nga buli omu asaba omulambo agutwale guziikibwe ku biggya bya bajjajjaabe olwa kye baayise obutazaayisa musaayi.\nAMAWANO gagudde e Bwaise okumpi ne Kampala, bboosi n’omukozi we bwe balwanidde omulambo gw’omuwala nga buli omu amukaayanira nti ye kitaawe omutuufu.\nKatemba ono yabaddewo ggulo mu maka ga Madiinah Kisakye 42, eyafiiriddwa muwala we ku Ssande obulwadde bw’omutwe abasajja babiri ne bajja okumubanja nga buli omu yamutuuma amannya agage.\nOmusajja omu, Abdul Nazigo yavudde Luweero ng’agamba nti omugenzi mwana we bwoya nga yamutuuma Fizal Nannono.\nOmulala, Muhammed Wasswa, nzaalwa y’e Masaka nga yategeezezza nti omugenzi mu kika kye baamuwa lya Mariam Nansamba era yalumye eggiiko nti, “Okufa n’obutanyagwa omulambo ngutwala ku biggya bya bajjajjaffe e Kingo, Masaka.” Wasswa ye yali ddereeva nga Nazigo akola nga kondakita we.\nMadiinah Kisakye, nnyina omuto ow’omugenzi, bakoddomi be (abasajja abakaayana) bombi baamulumirizza nga bw’azze abaggyangako obuyambi bw’omwana mukulu we, Sarah Nalwanga (mukazi waabwe) gwe yamulekera omuli fiizi, emmere, obujjanjabi n’ebirala. Omugenzi abadde yafumbirwa Saul Mpinga e Kanyanya mu munisipaali y’e Kawempe.\nWasswa yagambye nti omuwala eyafudde wuwe bwoya nga ne Nazigo akimanyi bulungi kuba gwe yatumangayo okutwala ssente z’obuyambi.\n“Sarah baamumpeera ddala mu butongole ne mmukuba n’embaga, ne tubeera ffembi okumala ebbanga okutuusa ebizibu bwe byatwawula n’adda ewaabwe.\nNamwanjula mu kika kyaffe e Masaka n’omuwala gwe namuzaalamu ne tumutuuma Mariam Nansamba. Nneewuunya okulaba nga Nazigo, eyali kondakita wange afunvubira okubba omusaayi gwange kye sijja kukkiriza”\n“Okumanya omwana wange, oyo Wasswa wadde ye yali mukama wange, bwe yantumanga okutwala obuyambi nabutuusanga kyokka ng’emikolo gy’ekisajja nze ngimala.\nSarah bwe yafuna olubuto yantemyako ne mmuwanga obuyambi era Wasswa bwe yali amuggyako omwana yamubuulira ekituufu n’agaana okukkiriza nti si wuwe. Enkaayana zino twazituusaako ne ku poliisi y’e Kawempe.”\nWakati mu kusika omuguwa n’okuwaanyisa ebigambo kw’ani nnannyini mwana, abehhanda za Wasswa ne Nazigo baatandise okulwanagana era katono ab’oludda lwa Nazigo basinze amaanyi kubanga baabadde bazze ne ssanduuko wamu ne bbaasi bbiri ezaabaddemu abaziisi abaabadde bagutwala e Luweero.\nAba Wasswa bazze ngalo nsa kyokka wadde baabadde batono baawagiddwa abatuuze abasinga naddala abaavudde mu Bokassa Zooni, Wasswa mwe yali asula nga bakyayagalana ne Sarah, nnyina w’omuwala eyafudde.\nBano era baagambye nti ssanduuko eyaabwe baabadde bagiguze nga yabadde tennatuuka butuusi Olutalo lw’ani atwala omulambo lwawalirizza Conrad Muzoola, omukwanaganya wa poliisi y’e Kawempe n’omuntu wa bulijjo, okuyitayo abaserikale abalala ku poliisi y’e Kawempe.\nBano bazze nga bakulembeddwaamu atwala poliisi y’e Kawempe, Wilfred Bagenda ne bakkakkanya abehhanda abaabadde beesaze akajegere nga buli ludda luwera nga bwe lulina okutwala omulambo ku biggya byalwo.\nYagubaggyeeko ku mpaka n’agutwala mu ddwaaliro e Mulago oluvannyuma lw’okutegeeza enjuyi zombi nti abasajja bombi abagukaayanira bagenda kusooka baggyibweko omusaayi bakeberwe endagabutonde okuzuula kitaawe w’omugenzi omutuufu.\nOmulambo obwedda gukuumwa poliisi.\nAbasajja bombi (Wasswa ne Nazigo) bakkaanyizza buli omu adde ewuwe akume olumbe okutuusa poliisi lw’eneebayita bakeberwe omusaayi.\nBino byonna okubaawo nga Madiinah Kisakye (nnyina omuto ow’omugenzi) poliisi yamuggyeewo dda n’emukweka abatuuze abaabadde abanyiivu n’okumulangira obukuluppya nti bwe bwamutuusa okusabanga abasajja bombi ssente z’obuyambi.\nBagenda, ofiisa wa poliisi, yakakasizza ng’ensonga z’okukaayanira omwana bwe babadde bazimanyiiko naye nga babadde tebannabatuusa ku kukkaanya.\nYalabudde abakazi okukomya okugattika abasajja n’abasaba boogerenga amazima okwewala ebizibu by’omu maaso.\nAkavuvung’ano kano kaaleese ne bannabyabufuzi b’omu kitundu omuli; omubaka Latif Sebaggala (Kawempe North), n’avuganya ku bwameeya bwa Munisipaali y’e Kawempe, Emmanuel Sserunjogi, abaabadde basemba omugenzi aziikibwe mu limbo nti kuba nnyOmufu


KAMPEYINI z'obwapulezidenti n'ababaka ba Palamenti ezimaze ennaku 64 zikomekkerezebwa leero wabula ku mulundi guno olunaku olukomekkereza kampeyini ssi lwa bbugumu nga kampeyini ezizze zibaawo.\nBulijjo ku lunaku olukomekkereza, kibeera kibbiitu mu Kampala olw'abeesimbyewo bonna enkung'aana ezisembayo okuzikuba mu Kampala kyokka obulwadde bwa Corona bwazirinnyemu eggere!\nAbavuganya abasinga enkung'aana zaabwe ezisembayo baali balaze nti zaakubeera mu\nKampala ne Wakiso kyokka ku mulundi guno akakiiko ak'ebyokulonda mu Kampala n'ebimu ku bibuga zaayimirizibwa olw'okwewala okusaasaana kw'obulwadde bwa\nYoweri Kaguta Museveni (NRM) yabadde waakubeera mu Kampala, kyokka olukung'aana lwasaziddwaamu nga kati asuubirwa okwogera leero ku ttivvi ne Leediyo ez'enjawulo okuwa abawagizi obubaka obusembayo.\nRobert Kyagulanyi Ssentamu (NUP) abadde waakukuba nkung'aana e Kira, Nakawa East ne Kampala Central, kyokka naye ateekateeka okwogera eri abawagizi be ng'asinziira ku mikutu egya Social Media.\nFred Mwesigye abadde alina kuba Wakiso, Patrick Oboi Amuriat abadde asuubirwa Makindye, John Katumba bamusubiddwa e Lubaga, Kawempe ne Kyadondo.\nNobert Mao agenda kubeera n'enkung'ana bbiri ng'olusooka lwakubeera mu disitulikiti y'e Gulu ate olw'okubeera mu City y'e Gulu.\nJoseph Kiiza Kabuleta naye alina enkung'aana bbiri ng'olusooka luli Hoima City ate olwokubiri mu disitulikiti y'e Hoima.\nMugisha Muntu alina kubeera mu disitulikiti z'obukiika kkono okuli; Abim, Kotido, Kaabong.\nKYAGULANYI ALAZE BWE YEETEGEKEDDE AKALULU KU LWOKUNA\nNga beetegekera olunaku olw'okulonda enkya ku Lwokuna, abamu ku beesimbye balaze engeri gye beetegekeddemu okulonda kuno okutadde ensi ku bunkenke.\nKyagulanyi yagambye nti ab'ekibiina kya NUP baataddewo omukutu gwa App okugenda okuweerezebwa byonna ebiva mu kulonda nga bwe babigatta okuva mu bifo byonna 34,344 ebironderwamu.\nKyokka yalaze okutya olw'okuba ng'abantu baabwe bangi bakwatibwa ebitongole by'ebyokwerinda ne basibibwa obwemage. Kyokka kino tekijja kubamalamu maanyi kuba bagenda kukolera wamu bonna ng'abooludda oluvuganya.\nMUSEVENI AYOGEDDE ERI ABAVUBUKA BA KAMPALA\nPulezidenti Museveni asabye Bannakampala okumulonda n'okumusindikira ababaka b'ekibiina kya NRM b'anaasobola okukolagana nabo obulungi.\nPulezidenti eyabadde mu maka g'obwapulezidenti e Ntebe gye yasinzidde ng'akozesa enkola ya zoom n'ayogera n'abavubuka, abakadde n'abakyala abaakung'anidde ku ssomero lya Kitante Primary School eggulo, yagambye nti "Mukimanye buli lwe mulonda abooludda oluvuganya Gavumenti babeera beenonyeza misaala misava mu kifo ky'okukola ebibagasa" bwe yagambye.\nYagambye nti basobola bulungi okuganyulwa mu nteekateeka za Gavumenti singa balonda bulungi. Yasuubizza okussa ssente mu bibiina by'obwegassi, okukola enguudo, okunyweza ebyokwerinda n'okwongeza emisaala gy'abakozi ba Gavumenti naddala abasawo.\nTEWALI AGENDA KUWANGULA BUTEREEVU-TUMUKUNDE\nLt. Gen Henry Tumukunde yagambye nti yamaze okukola ekibalo nga ku bavuganya tewali agenda kuweza bululu bukola bitundu bisukka 50 okusobola okuwangula akalulu.\nEkigenda okubaawo omuwanguzi ajja kufunibwa ku mulundi gwakubiri ng'akalulu kazzeemu okulondebwa wakati w'ababiri abanaaba basinzizza obululu obungi.\nKu mulundi guno Tumukunde yagambye nti embeera ya njawulo nnyo ku bululu obuzze bubaawo kuba Bannayuganda abasinga tebakyali ba NRM. Tumukunde\nng'eyaliko minisita w'obutebenkevu yeegaanye ebimwogerwako nti aliko engeri gyazze ayambamu okubba obululu.\nKABULEETA ABAKUUMA ABATADDE MU BULI GGOMBOLOLA\nKabuleeta yagambye nti wadde nga tabangako wa magye wadde sereebu kyokka alina eddembe okuvuganya ku ntebe y'eggwanga ng'aguza abantu ebirowoozo bye era kyakoze.\nKu lukwe yagambye nti ataddewo abantu abagenda okukuuma obululu bwe. Kyokka olw'okuba eggwanga ddene tabatadde mu buli kifo ekironderwamu, wabula ky'akakasa mu buli ggombolola alinamu omuntu.\nABA NRM BAGUMU KU MUSEVENI\nEmmanuel Lumala Dombo, omwogezi wa NRM mu ggwanga eyayogedde ku lwa Yoweri Kaguta Museveni eyeesimbyewo ku lw'ekibiina yagambye nti omuntu we akyasukkulumye nnyo ku banne bwe bavuganya.\nYagambye nti bw'atunuulira enteekateeka gy'alina ey'okukulaakulanya eggwanga n'abalala kyeragirawo nti ye mwetegefu okufuga.\nKuno kwagatta n'okuba ng'alina byakoze ebirabika ng'ebifo by'amakolero e Namanve, Mbale ne Mbarara n'ebirala.\nAMURIAT ALINA ESSUUBI\nPatrick Oboi Amuriat akwatidde FDC bendera yagambye nti nga bakolaganira wamu ng'abooludda oluvuganya, alina obukakafu nti bateekeddwa okutuuka ku buwanguzi.\nOkusinziira ku kunoonyereza kwe yakoze mu kiseera kino abooludda oluvuganya balina obuwagizi bwa bitundu 70 ku buli 100. Ate Pulezidenti Museveni ne NRM bawagirwa ebitundu 30 byokka.


Bukedde Online - Abatwala ekibuga Ntebe boogedde ku ky'okuggala ebbaala mwe baakubidde omugenzi Moze\nAbatwala ekibuga Ntebe boogedde ku ky'okuggala ebbaala mwe baakubidde omugenzi Moze\nBUKEDDE W'OLWOMUKAAGA YATUUSE DDA MU KATALE NG'ALIMU BINO\nOmusajja Kakodyo yeesowoddeyo n'agamba ye ...\nAMYUKA akulira okuteekeratekera ekibuga ky'e Ntebe, Dan Fred Lutaaya atangaazizza ku nsonga z'okuggala ebbaala ya DE BAR omuyimbi Radio mwe yali agenze okuwummulako ne banne kyokka n'akubibwa omuntu atannategeerekeka, ekyamuviirideko okufa.\nAMYUKA akulira okuteekeratekera ekibuga ky'e Ntebe, Dan Fred Lutaaya ng'ayogera\nBya Godfrey Ssempijja\nLutaaya okwogera bino abadde asisinkanye abaamawulire mu kibuga e Ntebe mu ttuntu lya leero ku Lwokuna.\nAgambye nti ekibuga Ntebe kinene nnyo nga kirina eby'obulambuzi bingi, era n'olwekyo abakungu abakitwala baatudde mu lukiiko lw'ebyokwelinda omwabade Poliisi , RDC , n'abakulembeze abalala ne basalawo okuggala ebbaala eno nga bakozesa obuyinza obwabaweebwa.\nEbbaala ya De Bar eyaggaddwa\nLutaaya ategeezezza nti baasazeewo okuggya layisensi ku bbaala eno kuba tebasobola kubakkiriza kukola ng'eggwanga lyonna liri mu kukungubaga olw'okuviibwako omuntu w'omugaso.\nAgambye nti abakulira ebbaala eno basobola okudamu okusaba okubagulawo nga bayita mumisoso gyebalina okuyitamu naye nga siyakugulwa mangu .\nAyongeddeko boogedde ne Poliisi wamu n'abakulembeze abalala okulaba nga abantu abakola nga bakanyama mu kibuga e Ntebe balina okuba okumanyibwa ate nga batendeke bulungi, n'alabula bannannyini mabbaala mu Ntebe okussaawo obukuumi obumala mu bifo ebikyakalirwamu byonna.\nBaminisita ba Museveni batabuse!\nAkakuku tekannaggwa;Namuganza azize okwekubya ebifaananyi ne Nantaba


Bayibuli eyogera kki ku bisiyaga? Okulya ebisiyaga kibi?\nMu birowwozo by'abantu abamu, okulya ebisiyaga tekilondebwa muntu ng’omuntu bwatalonda kala ya lususu lwe oba obuwanvu bwe. Wabula Bayibuli eyogera lunywe buli kiseera nti okulya ebisiyaga kibi (Oluberyeberye 19:1-13, Abaleevi 18:22, 20:13; Abaruumi 1:26-27; 1 Abakolinso 6:9). Obutakwatagana mu birowoozo buno buleta okusika omuguwa n'okuwakana era n'abantu okuba abakaawu eri banabwe.\nBwetukebera bayibuli kyegamba ku kulya ebisiyaga, kirungi okwawula omuze ogw'okulya ebisiyaga n’okuba n'okwagala eri basajja banno oba bakazi banno. Yenjawulo wakati w'ekibi ekikolebwa mu buliwo, n'okukemebwa. Okulya ebisiyaga kibi. Naye Bayibuli tegamba nti okukemebwa kibi. Kwekugamba nti okukemebwa kusobola okutwala mu kwonoona naye okutawanyizibwa n'okukemebwa si kibi.\nAbaruumi 1:26-27 esomesa nti okulya ebisiyaga kuva mu kwegaana n'okujeemera Katonda. Abantu bwe beyongera okwonoona n'obutakkiriza, Katonda abawayo eri okwonoona n'obubi obusinga okusobola okubalaga obubi n'obutaliimu obuli mu kwawukana ne Katonda. Ekimu ku bibala eby'okugaana Katonda kwekulya ebisiyaga. Abakolinso 6:9 egamba nti abo abenyigila mu kulya ebisiyaga, boonoona nga bakyusa engeri Katonda gyetekateka ebintu okubeera era tabasikira bwakabaka bwa Katonda.\nOmuntu asobola okuzalibwa nga ye kimwanguyira okwegomba abantu ab'ekikula ekimu naye, ng'omuntu bwasobola okuzalibwa nga ayanguyirwa okukola akibi ku bantu banne oba ebibi ebirala. Naye ekyo omuntu talina kukyekwaasa bwalondawo okwonoona ng'akiriza ekwegomba kwe okw'ekibi okumuwangula. Omuntu okuba nga yazaalibwa nga kimwanguyira okububuuka n'obusungu tekimuwa lukusa kukkiriza kuwangulwa busungu era okubwatuka mu busungu eri buli amusunguwaziza era kyekimu n’oyo ayanguyirwa okwegomba bassaja bane oba bakazi bane.\nTetusobola kwongera kwetwaala nga tuli kimu n'ebibi ebyakomerera Yesu ku Musaalaba—ate netulowooza nti tutukiridde eri Katonda. Pawulo awadiika olukalala olw'ebibi bingi Abakolinso bye bali bakola. (Ebisiyaga nabyo kwebiri). Naye mu 1 Bakolinso 6:11 Pawulo abajjukiza nti "Era abamu ku mwe mwali ng'abo: naye mwanaazibwa, naye mwatukuzibwa, naye mwaweebwa obutuukirivu olw'erinnya lya Mukama waffe Yesu Kristo, n'olw'Omwoyo gwa Katonda waffe. Kwe kugamba, Abakolinso abamu nga tebanaba kulokolebwa, bali balya ebisiyaga; naye teri kibi kinene nnyo nti tekisobola kunazibwa Yesu. Bwomala okunazibwa, oba tokyassa kimu na kibi.\nEkizibu ku kulya ebisiyaga kiri mu kwegoomba ekyo Katonda kyeyagaana, era ekintu kyona okwegoomba kwona kw'ekintu kyona ekibi kulina emirandira mu kibi. Okukyama kw'ekibi kutuletera okukozesa endowooza eyakyama olw'ekibi okulaba ensi nebikolwa byaffe mungeri eyakyama. Ebilowoozo, okwagala, n'okulaba kwaffe kwona kwayonoonebwa. N'olweekyo, okwegomba abantu abekikula ekimu ebiseera ebisinga tekivaamu kusalawo kwonoona—omuntu asobola okwonoona nga takirowoozezako mu ye kusalawo kwonoona—naye nga kiva mu mbeera eyekibi ey’obuntu (Sinful nature). Okuba n'okwagala eri abantu abekikula ekimu nawe nakwo kiri ku daala eritandikirwako, kwolesa okugwa kw'omuntu olw'ekibi.\nNga abantu abonoonyi abali mu nsi ey'ekibi ( Abaruumi 3:23), twadizibwa emabega mu bunafu, okukemebwa, era okwagala ekibi. Ensi gyetulimu erimu ebyo ebitusikiriza, era ebitutega, nga mwemuli okwagala okulya ebisiyaga.\nOkukemebwa okwenyigira mu kulya ebisiyaga kutuse ku bantu bangi. Abo abalwanagana n'embeera ey'okwegoomba abantu ab'ekikula ekimu nabo ebiseera bingi bagamba nti bayita mu kubonaboona okumala emyaka mingi nga balowooza nti singa ebintu byali byanjawulo. Abantu bayinza obutasobola kufuga ngeri gyebawulira oba kki kyebawulira naye basobola okufuga kki kyebasalawo okukolera ekyo kyebawulira (filingi )(1 Peter1:5-8). Ffena tulina obuvunayizibwa okugaana okukemebwa(Abaefeso 6:13). Tulina okukyusibwanga olw'okufuula amagezi gaffe amaggya (Aabruumi 12:2).Tulina ffena okutambuliranga mu mwoyo tuleme okutuukiriza okwegomba kw'omubiri. (Abagalatiya 5:16).\nEkisembayo, Bayibuli teyogera ku bisiyaga ng'ekibi ekisinga ebibi ebirala byona. Ebibi byona binyiza Katonda. Awatali Kristu, ffena tubulira mu kibi kyona ekiba kitusibye. Okusinzira ku Bayibuli, okusonyiyibwa kwa Katonda kuli eri omuli webisiyaga nga bwekuli eri omwenzi, asinza ebifaananyi, omutemu, oba omubbi. Katonda atusuubiza amanyi okuwangula ebibi okuli ebisiyaga, eri abo bona abanakkiririza mu Yesu Kristu olw'okulokolebwa kwabwe.( 1 Abakolinso 6:11; 2 Abakolinso 5:17; Abafirippi 4:13).


Abakazi bannamagye abatatya biduduma\n“Nava buto ng’omutima gwange gwegomba amagye. Nalina omutima ogwagala okulwanirira eggwanga lyange oba oli awo gye bujja mbalibwe mw’abo abalwaniridde eddembe lya Uganda.\nAMAGYE ky’ekitongole ky’ebyokwerinda ekisinga amaanyi mu ggwanga. Olw’amaanyi gaakyo n’abaserikale abatera okulabibwa mu bikwekweto n’okukakkanya obujagalaalo oyinza okulowooza nti abakulira ebitongole byakyo bonna basajja. Omusasi wa Bukedde Geral Kikulwe mu kujaguza olunaku lw’abakyala, akuggyiddeyo abakazi abeefunzizza emirimu n’ebifo ebyali eby’abasajja mu myaka gye 80.\nWaliwo abakyala nga Lt. Gen. Proscovia Nalweyiso, Brig. Flavia Byekwaso, Cpt. Flavia Mulindwa, Col. Annette Nkalubo, Hon. Suzan Lakot Oruni, Hon. Evaryne Asiimwe Buregyeya n’abalala ababadde batera okwogerako. Kyokka waliyo n’abalala abafuuse yingini y’amagye kyokka nga tebamanyiddwa.\n1. L/CPL. Ritah Ayebale 24, ali mu kitongole ekivuga ebimotoka by’amagye ga Uganda ebirwanyi (Armourous Brigade) e Kasijjagira mu disitulikiti y’e Masaka era bw’aba ayogera ku mulimu gwe, ayogeza ssanyu na maanyi.\nNayagalanga nnyo okukola ekyo abantu abalala kye batya, na kati njagala okubeera mw’abo abatono abakola ebintu ebizibu era ebitiisa abalala. Neebuuzanga muli, lwaki abasajja be basinga obungi mu magye, ddala balina ki abakyala kye batalina?\nMu 2015 nga malirizza S4, nasalawo nnyingire amagye nga mpita e Boma mu Fortpotal ne nsaba okubeera omu kw’abo abataasa abali mu lutalo.Bantwala ku kkoosi ya “Tank Crew Course T72” ku ssomero lya “Armed Warfare Training School e Kalama mu disitulikiti y’e Mubende okumala omwaka gumu.\nObuvumu, obumalirivu n’obwagazi bye nayolesa byannyamba okuyiga amangu ate n’okusanyusa bakama bange ne bansindika okukolera ku kitebe ky’e Masaka oluvannyuma lw’okukuguka.\nNsobodde okugenda mu ntalo ez’enjawulo ng’e Somalia ne Sudan wabula okusoomooza kwe nsanze mu kuvuga ebimotoka bino naddala mu lutalo ng’emmundu ze zoogera.\nOkusitula bbomu, okuzitikka ku kimotoka mulimu munene kuba zizitowa nnyo ate nga tulina okutikkako eziwera okusobola okuzikasuukirira omulabe mu buli nsonda awatali kussa mukono”.\nAyebale agamba nti asuubira okwongera okusukkuluma atuukirize ebirooto bye by’alina mu bulamu naddala mu magye.\nAgattako nti tannaba kufumbirwa naye alina essuubi nti yadde aliba azadde tekigenda kumuggya ku mulamwa kuba kati yakola dda endagaano oba kufa oba bulamu waakulwanirira Uganda mu buli mbeera.\n2. Ayebale akola ne Alice Achom 30, nga bonna bavuga bimotoka bino,nga bonna balina ekirooto kye kimu.\nEkibayambye okukwatagana gwe mutima gw’eggwanga gwe balina, tebafaayo ku ssente zibasasulwa naye amagye bakitwala nti buweereza nga Katonda y’alina empeera asinga oluvannyuma lw’okukola obulungi.\nBavuga n'okukanika ennyonyi z'amagye\nMAJ. Naomi Karungi 30, y’avunaanyizibwa ku kuvuga ennyonyi z’amagye ezitambuza abajaasi nga bagenda ku misooni ez’enjawulo wano mu ggwanga n’ebweru ng’asinziira ku kitebe ekikulu ekye Entebbe Airforce Base era omulimu gwe agwenyumirizaamu.\n“Neegatta ku magye mu 2004 oluvannyuma lw’okumaliriza diguli yange mu Social Work in Economics okuva ku yunivasite e Makerere.\nNali nnoonya mulimu ebiseera ebyo era omukisa ne gujja bwe baalanga emirimu gy’okuvuga ennyonyi z’amagye ate ng’obuyigirize beetaaga diguli yonna.Okusoomooza kwali kungi kubanga nasooka kutendekebwa mu magye nga sinnaba kuyiga bya nnyonyi.\nBuli kintu neesanga nga kipya gyendi. Newankubadde nnali muwala muto nasobola okusoma kkoosi ya Cadet, ne nsoma eya Commander okutuusa bwe nakuguka mu by’ennyonyi.Newankubadde by’ali byetaaga obwongo bungi nnyo naye nakituukiriza kuba nali nkyagala.\nNsobodde okutambula amawanga mangi nga nvuga bajaasi bannange era mu 2015 nafuna omukisa okuvuga Pulezidenti Yoweri Kaguta Museveni okuva e Rwakitula okutuukae Ntebbe. Kino nakissa mu byafaayo\nBiraze ku 17\nbyange era buli bwenkirowooza wae okukyogerako kimpa essanyu n’obuvumu.Ekirala kye sigenda kwerabira lwe lunaku bwe twali mu bbanga e Karamoja, bbaatule y’ennyonyi n’eggwaako omuliro olwo ennyonyi n’etabuka kyokka ng’empewo nnyingi mu bbanga. Neebaza Katonda nti nakozesa obukugu bwonna nengissa wansi mpola nga tekoze kabenje wade omuntu yenna okukosebwa. Akaseera kano kyali kyakuyiga n’okwongera okufuna obuvumu mu mulimugwange.\nOBUBAKA BW’OLUNAKU LWAFFE\nAbawala abato balina okufuna obuvumu n’obumalirivu ku kiki kye baagala, naddala mu mirimu egy’omu mutwe kubanga gisasula buli w’obeera. Nze kati ne bwenva mu magye era obukugu bwange nsigala nabwo ekirala bwe wabeerawo omukisa gw’okusoma bagukozese kubanga kati mu magye baagala ba S6 n’okweyongerayo.\nNjagala nnyo okulaba ng’ekitongole ekivuga ennyonyi kikulaakulana okutuuka ku mutindo gw’ensi z’ebweru.\nNkola okunoonyereza ku ngeri amagye gye gayinza okwongera obukugu mu kulwanira mu bbanga.


Buulira Amawulire Amalungi Agakwata ku Kisa eky’Ensusso | Ogw’Okusoma\nBISOME MU Afrikaans Albanian American Sign Language Amharic Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Czech Dangme Danish Dutch Ecuadorian Sign Language Efik English Estonian Ewe Fijian Finnish Finnish Sign Language Fon French Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Latvian Lhukonzo Lithuanian Lucholi Luganda Lunda Lunyankore Luo Luswayiri Luvale Luwalabu Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mixe Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Polish Polish Sign Language Portuguese Punjabi Quechua (Bolivia) Romanian Russian Russian Sign Language Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\n‘Wa obujulirwa mu bujjuvu ku mawulire amalungi agakwata ku kisa kya Katonda eky’ensusso.’—BIK. 20:24.\nENNYIMBA: 101, 84\nEkisa kya Katonda eky’ensusso kyanditukubirizza kukola ki?\n‘Amawulire amalungi ag’Obwakabaka’ gooleka gatya ekisa kya Katonda eky’ensusso?\nYakuwa anaayoleka atya ekisa kye eky’ensusso mu nsi empya?\n1, 2. Omutume Pawulo yakiraga atya nti yali asiima Katonda olw’ekisa eky’ensusso kye yamulaga?\nOMUTUME Pawulo yagamba nti: “Ekisa eky’ensusso [Katonda] kye yandaga tekyafa bwereere.” (Soma 1 Abakkolinso 15:9, 10.) Okuva bwe kiri nti Pawulo yayigganya nnyo Abakristaayo bwe yali nga tannafuuka Mukristaayo, yali akimanyi bulungi nti ekisa Katonda kye yamulaga yali takikoleredde era nti yali tagwana kukiragibwa.\n2 Bwe yali anaatera okufa, Pawulo yagamba mukozi munne Timoseewo nti: “Nneebaza Kristo Yesu Mukama waffe eyampa amaanyi, kubanga yantwala okuba omwesigwa n’ankwasa obuweereza.” (1 Tim. 1:12-14) Buweereza ki obwo obwamukwasibwa? Pawulo yabuulira abakadde b’omu kibiina ky’e Efeso ebyali bizingirwa mu buweereza obwo. Yabagamba nti: “Obulamu bwange sibutwala nga bwa muwendo gye ndi, kasita mmaliriza olugendo lwange n’obuweereza bwe nnaweebwa Mukama waffe Yesu, okuwa obujulirwa mu bujjuvu ku mawulire amalungi agakwata ku kisa kya Katonda eky’ensusso.”—Bik. 20:24.\n3. Buweereza ki obw’enjawulo Pawulo bwe yakwasibwa? (Laba ekifaananyi ku lupapula 26.)\n3 ‘Mawulire ki amalungi’ agooleka ekisa kya Yakuwa eky’ensusso Pawulo ge yabuulira? Yagamba Abakristaayo b’omu Efeso nti: “Muwulidde ebikwata ku buwanika obw’ekisa kya Katonda eky’ensusso obwampeebwa ku lwammwe.” (Bef. 3:1, 2) Pawulo yakwasibwa obuvunaanyizibwa obw’okubuulira amawulire amalungi eri abantu abataali Bayudaaya nabo basobole okuba abamu ku abo abandifugidde awamu ne Kristo mu Bwakabaka bwa Katonda. (Soma Abeefeso 3:5-8.) Pawulo yakola omulimu ogwo n’obunyiikivu era yatuteerawo ekyokulabirako ekirungi. Yakiraga nti ekisa eky’ensusso Katonda kye yamulaga “tekyafa bwereere.”\nEKISA KYA KATONDA EKY’ENSUSSO KIKUKUBIRIZA OKUBA OMUNYIIKIVU?\n4, 5. Lwaki ‘amawulire amalungi ag’Obwakabaka’ era gayitibwa ‘amawulire amalungi agakwata ku kisa kya Katonda eky’ensusso’?\n4 Mu nnaku zino ez’enkomerero, abaweereza ba Yakuwa bakwasiddwa omulimu ogw’okubuulira ‘amawulire amalungi ag’Obwakabaka mu nsi yonna okuba obujulirwa eri amawanga gonna.’ (Mat. 24:14) Obubaka bwe tubuulira era buyitibwa ‘amawulire amalungi agakwata ku kisa kya Katonda eky’ensusso’ kubanga emikisa gyonna gye tusuubira okufuna mu Bwakabaka bwa Katonda tujja kugifuna olw’ekisa Yakuwa kye yatulaga okuyitira mu Kristo. (Bef. 1:3) Okufaananako Pawulo, naffe tukiraga nti tusiima ekisa kya Katonda eky’ensusso nga tubuulira n’obunyiikivu?—Soma Abaruumi 1:14-16.\n5 Mu kitundu ekyaggwa twalaba emiganyulo egitali gimu ffe abantu abatatuukiridde gye tufuna olw’ekisa kya Katonda eky’ensusso. N’olwekyo tulina obuvunaanyizibwa obw’okuyamba abantu abalala okumanya engeri Yakuwa gy’ayolekamu okwagala eri abantu n’engeri gye basobola okukuganyulwamu. Ebimu ku bintu ebyoleka ekisa kya Katonda eky’ensusso bye tusaanidde okubuulira abantu bye biruwa?\nBUULIRA AMAWULIRE AMALUNGI AGAKWATA KU KINUNULO\n6, 7. Lwaki bwe tubuulira abalala ebikwata ku kinunulo, tuba tubuulira amawulire amalungi agakwata ku kisa kya Katonda eky’ensusso?\n6 Mu nsi eno embi abantu bangi bakola ebintu ebibi naye omutima gwabwe tegubalumiriza era tebalaba na bwetaavu bwa kinunulo. Wadde kiri kityo, abantu bangi bakiraba nti abantu okumala geeyisa nga bwe baagala tekibaleetera ssanyu lya nnamaddala. Abantu abasinga obungi Abajulirwa ba Yakuwa bamala kwogera nabo ne balyoka bategeera ekibi kye ki, engeri gye kikwata ku bantu, n’ekyo kye tulina okukola okusobola okuggibwa mu buddu bw’ekibi. Abantu ab’emitima emirungi kibasanyusa nnyo okukimanya nti olw’ekisa kye eky’ensusso, Yakuwa yasindika Omwana we ku nsi okutufiiririra tusobole okununulwa okuva mu kibi n’okufa.—1 Yok. 4:9, 10.\n7 Ng’ayogera ku Mwana wa Katonda eyazaalibwa omu yekka, Pawulo yagamba nti: “Oluvannyuma lw’okusasula ekinunulo, Omwana we yatununula okuyitira mu musaayi gwe era tusonyiyiddwa ebyonoono byaffe okusinziira ku kisa kya Katonda eky’ensusso.” (Bef. 1:7) Ekinunulo bwe bukakafu obusingayo okulaga nti Katonda atwagala nnyo era kye kintu ekisingayo okwoleka ekisa kya Katonda eky’ensusso. Nga kitusanyusa nnyo okukimanya nti bwe tukkiririza mu musaayi gwa Yesu ogwayiibwa, ebibi byaffe bisonyiyibwa era tufuna omuntu ow’omunda omuyonjo! (Beb. 9:14) Ago nga mawulire malungi ge tusaanidde okubuulirako abalala!\nYAMBA ABANTU OKUFUNA ENKOLAGANA ENNUNGI NE KATONDA\n8. Lwaki abantu abatatuukiridde beetaaga okutabaganyizibwa ne Katonda?\n8 Tulina obuvunaanyizibwa obw’okuyamba abantu okukimanya nti basobola okufuna enkolagana ey’oku lusegere n’Omutonzi waabwe. Omuntu bw’aba tannakkiririza mu kinunulo kya Yesu, aba mulabe wa Katonda. Omutume Yokaana yawandiika nti: “Oyo akkiririza mu Mwana alina obulamu obutaggwaawo; oyo ajeemera Omwana talifuna bulamu, wabula Katonda alimwolekeza obusungu bwe.” (Yok. 3:36) Naye ssaddaaka ya Yesu esobozesa abantu okutabagana ne Katonda. Pawulo yagamba nti: “Edda mwali mweyawudde era nga muli balabe kubanga ebirowoozo byammwe byali ku bikolwa ebibi, naye kaakano azzeemu okutabagana nammwe okuyitira mu mubiri gw’oyo eyeewaayo n’afa.”—Bak. 1:21, 22.\n9, 10. (a) Buvunaanyizibwa ki Yesu bwe yakwasa baganda be abaafukibwako amafuta? (b) ‘Ab’endiga’ endala bayamba batya abaafukibwako amafuta?\n9 Kristo yakwasa baganda be abaafukibwako amafuta “obuweereza obw’okutabaganya.” Ng’ayogera ku buweereza obwo, Pawulo yagamba Abakristaayo abaaliwo mu kyasa ekyasooka nti: “Ebintu byonna biva eri Katonda, eyatuleetera okutabagana naye ng’ayitira mu Kristo, n’atuwa obuweereza obw’okutabaganya, kwe kugamba, nti okuyitira mu Kristo, Katonda yaleetera abantu okutabagana naye, nga tabavunaana byonoono byabwe, era n’atukwasa ekigambo eky’okutabagana. N’olwekyo, tuli babaka mu kifo kya Kristo, nga Katonda alinga abeegayirira okuyitira mu ffe. Ffe ng’ababaka abali mu kifo kya Kristo tubeegayirira nti: ‘Mutabagane ne Katonda.’ ”—2 Kol. 5:18-20.\n10 ‘Ab’endiga endala’ bagitwala nga nkizo ya maanyi okuyambako abaafukibwako amafuta okutuukiriza obuweereza obwo. (Yok. 10:16) Ab’endiga endala bakola kinene nnyo mu kuyigiriza abantu amazima agali mu Bayibuli n’okubayamba okufuna enkolagana ennungi ne Yakuwa. Kino kye kimu ku bintu ebikulu ebikolebwa mu mulimu gw’okubuulira amawulire amalungi agakwata ku kisa kya Katonda eky’ensusso.\nBUULIRA ABANTU NTI KATONDA AWULIRA OKUSABA\n11, 12. Lwaki okuyigiriza abantu engeri gye basaanidde okusabamu Yakuwa mawulire malungi?\n11 Abantu abasinga obungi basaba olw’okuba ekyo kibaleetera okuwulira obulungi, naye nga tebakkiriza nti Katonda awulira okusaba kwabwe. Beetaaga okukimanya nti Yakuwa “awulira okusaba.” Omuwandiisi wa Zabbuli, Dawudi, yawandiika nti: “Ai ggwe awulira okusaba, abantu aba buli kika banajjanga gy’oli. Ensobi zange zimpitiriddeko, naye ggwe obikka ku kwonoona kwaffe.”—Zab. 65:2, 3.\n12 Yesu yagamba abayigirizwa be nti: “Bwe munaasabanga ekintu kyonna mu linnya lyange, nja kukikola.” (Yok. 14:14) Kya lwatu nti wano Yesu yali ayogera ku bintu ebituukagana n’ebyo Yakuwa by’ayagala. Yokaana yagamba nti: “Buno bwe bwesige bwe tulina mu ye, nti bwe tusaba ekintu kyonna ekituukagana n’ebyo by’ayagala, atuwulira.” (1 Yok. 5:14) Nga nkizo ya kitalo okuyamba abantu okukitegeera nti okusaba si kintu ekireetera obuleetezi omuntu okuwulira obulungi wabula nti kutuyamba ‘okusemberera entebe ya Yakuwa ey’ekisa eky’ensusso’! (Beb. 4:16) Bwe tuyamba abantu okumanya engeri entuufu gye balina okusabamu, okumanya gwe balina okusaba, n’okumanya biki bye balina okusaba, tusobola okubayamba okufuna enkolagana ey’oku lusegere ne Yakuwa n’okubudaabudibwa nga boolekagana n’ebizibu.—Zab. 4:1; 145:18.\nEKISA EKY’ENSUSSO MU NSI EMPYA\n13, 14. (a) Nkizo ki ey’ekitalo abaafukibwako amafuta gye bajja okufuna mu biseera eby’omu maaso? (b) Kiki abaafukibwako amafuta kye bajja okukolera abantu?\n13 Yakuwa ajja kweyongera okwoleka ekisa kye eky’ensusso ne mu nsi empya. Ng’ayogera ku nkizo ey’ekitalo abaafukibwako amafuta 144,000, abagenda okufugira awamu ne Yesu mu Bwakabaka obw’omu ggulu gye balina, Pawulo yawandiika nti: “Katonda ow’okusaasira okungi, olw’okwagala kwe okungi kwe yatulaga, yatufuula balamu awamu ne Kristo, wadde nga twali bafu olw’ebyonoono byaffe—mulokoleddwa olw’ekisa kye eky’ensusso. Ate era yatuzuukiriza wamu era n’atutuuza wamu mu bifo eby’omu ggulu nga tuli bumu ne Kristo Yesu, kibe nti mu nteekateeka y’ebintu egenda okujja, alaga obugagga obungi ennyo obw’ekisa kye eky’ensusso, okuyitira mu bulungi bwe yatulaga ffe abali obumu ne Kristo Yesu.”—Bef. 2:4-7.\n14 Si kyangu kuteebereza mikisa egy’ekitalo Yakuwa gy’ategekedde Abakristaayo abaafukibwako amafuta bwe banaaba bafugira wamu ne Yesu mu ggulu. (Luk. 22:28-30; Baf. 3:20, 21; 1 Yok. 3:2) Abakristaayo abo Yakuwa ajja kubalaga “obugagga obungi ennyo obw’ekisa kye eky’ensusso,” mu ngeri ey’enjawulo. Be bajja okuba “Yerusaalemi Ekiggya,” omugole wa Kristo. (Kub. 3:12; 17:14; 21:2, 9, 10) Bajja kukolera wamu ne Yesu mu ‘kuwonya amawanga,’ bayambe abantu okuva mu buddu bw’ekibi n’okufa basobole okufuuka abatuukiridde.—Soma Okubikkulirwa 22:1, 2, 17.\n15, 16. Yakuwa anaayoleka atya ekisa kye eky’ensusso eri ‘ab’endiga endala’ mu biseera eby’omu maaso?\n15 Abeefeso 2:7, walaga nti Katonda ajja kwoleka ekisa kye eky’ensusso ne “mu nteekateeka y’ebintu egenda okujja.” Mu kiseera ekyo, abantu bonna abanaaba mu nsi bajja kuganyulwa mu ‘bugagga obungi ennyo obw’ekisa kya Katonda eky’ensusso.’ (Luk. 18:29, 30) Ekimu ku bintu ebijja okusinga okwoleka ekisa kya Yakuwa eky’ensusso kwe kuzuukizibwa kw’abantu abaafa. (Yob. 14:13-15; Yok. 5:28, 29) Abaweereza ba Yakuwa abeesigwa abaaliwo nga ne ssaddaaka ya Yesu tennaba kuweebwayo, awamu ‘n’ab’endiga endala’ abafudde mu nnaku zino ez’enkomerero, bajja kuzuukizibwa beeyongere okuweereza Yakuwa.\n16 Obukadde n’obukadde bw’abantu abaafa nga tebayize bikwata ku Katonda, nabo bajja kuzuukizibwa. Bajja kuweebwa akakisa okukkiriza obufuzi bwa Yakuwa. Yokaana yagamba nti: “Ne ndaba abafu, ab’ekitiibwa n’abatali ba kitiibwa, nga bayimiridde mu maaso g’entebe y’obwakabaka, emizingo ne gyanjuluzibwa. N’omuzingo omulala ne gwanjuluzibwa; gwe muzingo ogw’obulamu. Abafu ne balamulwa okusinziira ku ebyo ebyawandiikibwa mu mizingo ng’ebikolwa byabwe bwe byali. Ennyanja n’ereeta abafu abagirimu, n’okufa n’amagombe ne bireeta abafu ababirimu, ne balamulwa kinnoomu okusinziira ku bikolwa byabwe.” (Kub. 20:12, 13) Abo abanaazuukizibwa kijja kubeetaagisa okuyiga okukolera ku misingi gya Katonda egiri mu Bayibuli. Ate era kijja kubeetaagisa okukolera ku bulagirizi obupya obujja okubeera “mu mizingo” eginaabaamu ebintu Yakuwa by’ajja okwetaagisa abantu abanaabeera mu nsi empya. Obulagirizi obwo obupya obunaabeera mu mizingo egyo, nabwo bujja kweyongera okwoleka ekisa kya Yakuwa eky’ensusso.\nWEEYONGERE OKUBUULIRA AMAWULIRE AMALUNGI\n17. Kiki kye tusaanidde okukuumira mu birowoozo nga tubuulira?\n17 Kikulu nnyo leero okubuulira amawulire amalungi ag’Obwakabaka kubanga enkomerero esembedde! (Mak. 13:10) Tewali kubuusabuusa nti amawulire amalungi ge tubuulira gooleka ekisa kya Yakuwa eky’ensusso. Ekyo tusaanidde okukikuumira mu birowoozo nga twenyigira mu mulimu gw’okubuulira. Bwe tuba tubuulira twagala okuweesa Yakuwa ekitiibwa. Ekyo tusobola okukikola nga tuyamba abantu okukitegeera nti ebintu byonna ebirungi Yakuwa by’atusuubizza okutukolera mu nsi empya byoleka ekisa kye eky’ensusso.\nWeereza n’obunyiikivu “ng’omuwanika omulungi ow’ekisa kya Katonda eky’ensusso.”—1 Peet. 4:10 (Laba akatundu 17-19)\n18, 19. Tuyinza tutya okuyamba abantu okumanya ebikwata ku kisa kya Katonda eky’ensusso?\n18 Bwe tuba tubuulira tusaanidde okuyamba abantu okukimanya nti Obwakabaka bwa Katonda bwe bunaaba butandise okufuga ku nsi abantu bajja kufuuka abatuukiridde okuyitira mu ssaddaaka ya Yesu. Bayibuli egamba nti: “[Ebitonde] bijja kusumululwa okuva mu buddu bw’okuvunda bifune eddembe ery’ekitiibwa ery’abaana ba Katonda.” (Bar. 8:21) Ekyo kijja kusoboka olw’ekisa kya Katonda eky’ensusso.\n19 Tulina enkizo okubuulira abantu bonna ebisuubizo bya Katonda ebiri mu Okubikkulirwa 21:4, 5, awagamba nti: “[Katonda] alisangula buli zziga mu maaso gaabwe era okufa tekulibaawo nate, newakubadde okukungubaga, newakubadde okukaaba, newakubadde obulumi. Ebintu eby’olubereberye biriba biweddewo.” Era Yakuwa oyo atudde ku ntebe agamba nti: “Laba! ebintu byonna mbizza buggya.” Era agattako nti: “Wandiika, kubanga ebigambo bino byesigika era bya mazima.” Bwe tubuulira n’obunyiikivu amawulire ago amalungi, tuyamba abantu okumanya ebikwata ku kisa kya Yakuwa eky’ensusso!


Metal perforated screen, Aluminium mesh ceiling panels exporter wholesale factory - China Boegger\nOli wano:Awa > Products > Architectural Mesh > Ebigambo bya puloguramu>Oluvannyuma lw’ebifo by’ebitundu eby’obugwenyu\nPerforated metal ceiling iyi dekorasyon ve ses absorption karakterleri var. Ekiragiro kino kiwandikawo ekitundu eky'okulabirako eky'okulabirako eky'okulabirako, omulimu ogw'okulabirako era n'okulabirako ebitundu eby'okulabirako. Perforated mesh ceiling'in ışık-admitting keşfetten, kiyinza okuleetera embeera ey’okukolagana n’ekitangaala.\nPerforated mesh Ceiling with White Surface with Perforated\nL strength-to-weight ratio - ışık material'ın uzun yaşamı sağlayabilir.\nEkiragiro kino kiwandikawo ebitundu eby'omulimu.\nKyangu okulongoosa n’okukuuma.\nBöylece, aluminum, stainless steel ve galvanized steel olarak kabul edilmiş mesh ceiling materialları olarak tavsiyoruz.\nOluvannyuma lw'ebitundu eby'okulabirako, ekitundu eky'okulabirako, ekitundu eky'okulabirako, Ekiragiro kino kiwandikawo ekigambo eky'omulimu ogw'okukwatibwako era n'okulabirako ebikwata ku mbeera eyo.\nEkiragiro kino kiwandikawo ebitundu eby'enjawulo n'ebitundu eby'enjawulo.\nEkiragiro kino kiwandikawo nti ekitundu eky'okulabirako kye kimu n'okusukka mu 10%. Oluvannyuma lw'ebitundu eby'okulabirako, olw'okulabirako okuva mu kiseera kye kimu.\nKoridor ceilin, kurtlı sırlı sıfıral metal tarafından oluşturuyor.\nOluvannyuma lw'okulabirako olw'okulabirako olw'okulabirako, olw'okulabirako olw'okulabirako. Tuwa obusobozi bw’amateeka g’amawanga ag’omu RAL.\nEbwandiko:Oluvannyuma lw'okulabirako olw'ekitundu eky'omulimu ogw'okutuusa\nNeddaako :Ebigambo bya metal facade\nTagapula: aluminium ceiling panels, mesh ceiling, metal perforated screen,\nEbikolwa bya aluminiyim\nAkaka gakoEkitongole kya aluminiyim:1. GöguliOluvannyuma lw'ekigambo eky'omulimu ogw'ekigambo eky'obubonero: Ekiragiro kino kiwandikawo obubonero obw'ebitundu eby'omulimu era n'ebitundu eby'omulimu. E...\nEkiragiro kino kiwandika ku sisitemu ey'ebitundu eby'omulimu ogwa aluminim\nEnkola eya sisitemu enoEkitongole kya aluminiyim:1. Ekiragiro kino kiwandikawo ekitundu eky'olunyiriri ekiragiro.2. Ekiragiro kino kiwandikawo ekigambo eky'omulimu ogw'ekitundu eky'olunyiriri oluvanny...\nEkiragiro kino kiwandikawo ekitundu eky'okulabirako eky'okulabirako eky'omulimu ogwa aluminiyu\nOluvannyuma lw'ebitundu eby'okulabirako ebitundu eby'enjawulo ebiri mu mbeera eyEkitongole kya aluminiyimOluvannyuma lw'ekitundu eky'okulabirako, Çünkü orman, temperature ve humidity etkisi olw'okulab...\nOluvannyuma lw'okulabirako olw'ebitundu bya aluminium?\nKiti ki?Ekitongole kya aluminiyim?1. Oluvannyuma lw’ekintu ekirungi. Ekiragiro kino kiwandikawo, ekitundu eky'olunyiriri oluvannyuma lw'olunyiriri olukulu olw'obubonero bw'ebitundu eby'enjawulo, Oluva...\nEkiragiro kino kiwandikawo ekigambo eky'okulonda ekigambo ekyetaagisa\nEkiragiro kino kiwandikawo kirungiEkiragiro kino kiwandika ekigambo ekyetaagisa:Metal perforated screen erinnya lya coal mine, iron ore, industri n'enteekateeka ey'ebuvanjuba. Kino kye kimu kye kimu n...\nEkiragiro kino kiwandika ku nnyo\nOluvanduEkiragiro kino kiwandikawo ekigambo eky'okulabirako ekigambo eky'omulimu ogw'ekitundu eky'omulimu ogw'okulabirako. Ka nkugere ekyokulabirako ekitono. Ng’ekyokulabirako:Ekiragiro kino kiwandika...\nOkusinziira ku ki?\n(1) Langi gw'okaKu nnyoOluvannyuma lw'ekigambo eky'okulabirako, olw'okulabirako olw'okulabirako. Ekyo kitegeeza nti abakadde n’abaana. Oluvannyuma lw'okulabirako, genç ve n'olunyiriri oluvannyuma lw'a...\nOluvannyuma lw'ebitundu bya aluminium?\nEkiragiro ky'okutuuka n'okutuusaMaterial slitting:Ekitongole kya aluminiyim;Oluvannyuma: ekitundu eky'okulabirako eky'okulabirako eky'omulimu ogw'okulabirako, Oluvannyuma n’okuyitira mu kiseera ekidda...


Bukedde Online - Obulombolombo obwawula abasajja ku balenzi\nObulombolombo obwawula abasajja ku balenzi\nSSEKATAWA: Omubazzi amaze emyaka 67 nga Ssaabakristu mu kigo ky'e Namiryango\nAdded 18th August 2014\nAMAWANGA mangi gakola obulombolombo obukakasa nti omulenzi asajjakudde. Wano mu Buganda ekimu ku bigezo bye baawanga omulenzi balabe oba asajjakudde kwe kusala enkoko era baabatandisanga kuva ku myaka 12 egyo gye baagambanga nti tegikyakubwa yaabwe.\nMu Bugisu omukolo ogulaga nti omulenzi asajjakudde gwa kusala Mbalu.\nMu buwangwa bw’Abagisu omulenzi okufuuka omusajja atuukiridde balina okumusala Embalu.\nEkiseera ky’okusala Embalu bwe kituuka, Abagisu beetaba mu bikujjuko okuli okutambula okwetooloola ebyalo by’abo be bagenda okusala Embalu, okukyalira ebifo by’obuwangwa basanyuse lubaale n’okuyimba ennyimba z’obuwangwa nga bwe batyabula amazina gaabwe.\nAkambe ke bakozesa okusala Embalu.\nEMBALU YATANDIKA ETYA?\nRichard Wetaya omutuuze ku kyalo Bumboi mu disitulikiti y’e Mbale agamba:\nAbakulira ebyobuwangwa e Bugisu bagamba nti okusala Embalu kwasibuka ku jjajja w’Abagisu Masaba bwe yali ayagala okuwasa muwala w’Abakalenjin okuva e Kenya eyali ayitibwa Nabarwa ng’ono okumusala Embalu kaali katego okulaba oba yali muzira ekimala okugumiira akambe.\nOkusinziira ku ngero z’Abagisu, omuntu eyasooka okusalwa Embalu yali tamalaako mu nsonga z’amaka kwe kumusala nga erimu ku makubo g’okunogera eddagala ekizibu ky’obwassekibotte kye yalina.\nEnsonda ezimu okuva mu buwangwa bw’Abagisu zigamba nti omuntu gwe baasooka okusala Embalu baali bamubonereza lwa kwegadanga ne bakaabasajja kwe kusalawo bamulaawe nga bamusala Embalu. Wabula omusajja ono bwe yawona yatandikira we yakoma okukijjanya bakaabasajja ekyawaliliza abasajja abalala okubasala Embalu nga balowoza nti omusajja bwe bakusala Embalu oba osaza kimu mu nsonga z’omukwano.\nBYE BAKUKOLAKO NGA BANAAKUSALA\nNga tebannansala Mbalu, nneetooloola ku kyalo nga nnyimba n’okuzina okumala ennaku 3, okunsiiga obuwunga bwa muwogo mu mutwe n’ebikanja by’amalwa ku mubiri gwonna.\nAbeng'anda zange baazina nga bwe banneetooloola nga bakuba eng'oma nga bwe bayimba. Abawala okuli ne bannyinaze beetaba mu mbuutu eno nga bwe basaakaanya.\nAbakulu b’ebyobuwangwa bantambuza ku kyalo nga bannambuza ebifo by’obuwangwa nga bwe ntegeeza balubaale ekigendererwa kyange eky’okunsala Embalu n’okubasaba emikisa ban¬zikirize nfuuke omusajja omujjuvu.\nNga ntuuse mu kifo, nneetooloola emirundi mingi nga nnyimba ennyimba z’obuwangwa ezitendereza balubaale nga mbasaba obuvumu nsobole okukola abakadde kye baagala. Bwe namala okuyimba, bampa omulandira gwe bayita ‘Luli’ gwe nagaaya ne mmira amazzi gaagwo.\nOluvannyuma lw’akaseera, nafuna amaanyi ag’enjawulo ne mpulira nga njagala bansale mu kadde ako.\nEkyewuunyisa, omulandira guno ogwa ‘Luli’ tebaganya mwana muto kumanya gye guva nga bagamba nti bayinza okugukozesa obubi nga tebannatuuka. Simanyi mulandira guno we baguggya naye nzujukira gwali gwa kiragala nga muwanvu nga oluwuzi.\nLWE BASALA EMBALU\nOluvannyuma lw’ennaku ssatu, bansiiga eddagala ly’ekinnansi erimanyiddwa nga Itanyi eryannyongera obuvumu. Baalinsiba ku kagere akasajja eddala ne balintega ne ndibuuka.\nKigambibwa nti omuntu bwe bamusiiga eddagala lino ne batamusala asobola okwesala yekka olw’obuvumu bw’aba nabwo.\nOluvannyuma bandagira nze ne bannange okuyimirira mu ssaako omusazi w’Embalu n’omuyambi we bajja nga babagalidde obwambe bubiri obwogi nga bumasamasa ne batandiika okutusala omu kw’omu era baakikola mu bwangu obw’ekitalo.\nOmuyambi w’omusazi aleeta ekkutiya ejjudde ettaka n’agiteeka we bagenda okusalira Embalu, omusaayi gw’omuntu gwe basaze guleme kukulukuta nga batya nti bayinza okumuloga.\nOmuyambi w’omusazi akwata obusajja bwo n’abusika, omusazi n’asalako ekikuta. Addamu n’asala akakuta akatono akabikka ku mutwe gw’obusajja. Azzaako okusala akaliba k’omunda akeeru.\nEnsala zino ssatu ze zikomekkereza akalombolombo k’Embalu.\nObuliba buno obusatu babwegendereza nnyo era bwe bamala okubusala ku muntu, babuwa kitaawe oba kkojjaawe ng’ono abuteeka wansi w’ejjinja ettono eribeera okumpi ne we basalira (baleme kubukozesa kuloga gwe basaze).\nOluvannyuma obuliba babuggyayo wansi w’ejjinja ne babutwala mu nnyumba ya kitaawe w’oyo gwe basaze gye babutereka okumala ennaku 3.\nNga bamaze okunsala, bansiba olugoye ne bantuuza ku katebe okumala eddakiika 20 we banzigya ne bantwala eka. Bannyingiza mu nju ya kitange gye natambula yonna nga nsanyusa balubaale olw’obuwanguzi bwe nali ntuuseeko nga bwe mbasaba okunjagulizaako. (Kino kikolebwa okwewala okugwa eddalu ng’okuze.)\nNamala ennaku ssatu nga sikkirizibwa kuliisa ngalo, nga bandiisa buliisa, ng’abakulu bagamba sinnafuuka musajja ajjudde.\nNga wayise ennaku ssatu, baayita omusajja eyansala n’ajja okunkolako emikolo gy’okunaaza engalo n’okufulumya obuliba.\nBannaaza engalo ne banaaza n’obuliba oluvannyuma ne babusiba mu kyayi ne babusuula mu kaabuyonjo okwewala ebikolwa by’obulogo. Kw’olwo bannangirira nga omusajja omujjuvu.\nKu mukolo guno, bambuulirira ku musajja by’alina okukola omuli okulima n’okulunda. Era bampa ebikozesebwa nga najjolo, enkumbi n’embazzi. Okuwona kw’ekiwundu kusinziira ku mbuzi mmeka ze basala nga bakusala Embalu.\nNga wayiseewo emyezi ebiri, bankolera omukolo omulala gwe bayita Inemba ogwasomboola abantu b’oku kyalo ne bannabyabufuzi nga bankulisa akambe.\nKu mukolo guno abakadde bantegeeza nti nfuuse omusajja omujjuvu era nfune omuwala ow’okuwasa. Bandabula obutadayo kusaba maama mmere wadde okugenda mu kisenge kye.\nEBIFA KU KAMBE AKASALA EMBALU\nAkambe akasala Embalu kaamuwendo mu Bagisu kubanga ke kafuula omulenzi okuyitibwa omusajja. Balonda omuweesi ow’enjawulo akaweesa n’obwegendereza okumala emyezi2.\nKabaako obwogi bubiri, kaba kamasamasa nga kalina obuwanvu bwa sentimita 5.\nOkukafuula akoogi bakawagaza ejjinja eriddugavu. Frances Muyesa 87, omutuuze w’e Mbale agamba nti akambe akasala Embalu kalina ekyama ekikusike era tekakwat-wako buli omu.\nAkambe kano kalina ekyama ekikusike kubanga ke kakozesebwa okusasula eb¬banja ly’obuwangwa ery’Abagisu erimanyiddwa nga Likobe.\nOkusinziira ku kitongole ky’ebyobulamu eky’ensi yonna ekya World Health Organisation, abavu¬buka abatali basale batera okufuna amabwa ku mitwe gy’obusajja bwabwe olw’ekikuta ekitereka obukyafu ekisikiriza obuwuka.\nWabula ekitongole ekya American Medical Association.com kitegeezezza nti wadde okusala kulungi naye bwe kitakolebwa bakugu, kiyinza okuvaako obuzibu nga okuvaamu omusaayi omungi ekiyinza okutta omuntu.


Bishop Luwalira aweerezza obubaka bwa paasika – yennyamidde olw’ebikolwa ebyekko ebyeyongedde – CBS FM\nBishop Luwalira aweerezza obubaka bwa paasika – yennyamidde olw’ebikolwa ebyekko ebyeyongedde\nOmulabirizi we Namirembe Wilberforce Kityo Luwalira, asabye abakkiriza bonna okwongera okusabira obwakabaka ne Uuganda yonna, mu kiseera kino nga Nnyininsi Ssaabasajja Kabaka Ronald Muwenda Mutebi II awezezza emyaka 67.\nAsabye Katonda okwongera okumutebusa emitego gyonna n’okumuwa obulamu obulungi.\nMu ngeri yeemu Omulabirizi Luwalira era ategezezza nti obulabirizi bwakukunganira e Namugongo nga 24 omwezi guno mu kusaba okwenjawulo, okuwanjagira Omutonzi eggwanga lyonna lisobole okuyita mu muyaga gw’ebikolobero ebirisaanikidde.\nAsabidde eggwanga okuvvuunuka ebikolwa by’obutemu naddala obwebijambiya, n’okulwanagana okusitudde enkundi mu bendobendo lye Karamoja, okutulugunya abasibe nabantu baabulijjo nebirala ebizeemu okweyoleka mu ggwanga.\nBino bibadde mu bubakabwe bwaweerezza eggwanga,mu kwetegekera okujaguza paasika.\nOmulabirizi Luwalira agambye nti ebikolwa bino bisaanidde okulwanyisibwa ennyo, saako ebizibu ebirala okuli enkayana ku ttaka,okwewanika kw’ebbeeyi y’ebintu, emisolo, olutalo lwe Russia ne Ukraine, n’olutalo lw’e Congo oluviiriddeko abaayo okuddukira e Uganda.\nOmulabirizi ayogedde nekukizibu ky’omuliro ogukwata amasomero, obutale n’ebitundu ebirala, ssonga nabamu abakwatibwa mu bumenyi bwamateeka ate basigala bayinayina, ekireesewo ebiwundu bingi eri abantu baabulijjo.\nBishop Luwalira era mwenyamivu nti ensangi zino obubbi bwebintu kwa kyere nnyo, ssonga nebikolwa ebyobutemu bikolebwa mu lujjudde awatali kutya kwonna.\nAgambye nti waliwo essuubi nti ng’abakkiriza balindirira amazuukira ga yesu,abantu abenyigira mu bikolwa ebyo bakwekuba mu kifuba benenye, era bazuukire wamu n’omwana wa Katonda.


Bukedde Online - Eyagenze mu bwenzi n’alimba bwe bamuwambye bamukutte\nEyagenze mu bwenzi n’alimba bwe bamuwambye bamukutte\nAbasajja abaafeze yaaya ne bamubbako ttivvi...\nAbatemu batta batya abantu emisana ttuku...\nNalunga eyalimbye Ntege (mu katono) nti bamuwambye.\nOMUKAZI alase bba ne bbebi we awaka n’agenda ew’omusajja omulala. Laavu y’omusiguze emunyumidde n’alemererwa okudda awaka n’amukubira essimu n’amulimba ng’abasajja bwe baamuwambye ng’agenda ku kabaga ka mukwano gwe ak’amazaalibwa ne bamukozesa.\nN’omusajja amusalidde amagezi n’amutegeeza ng’omwana we bwe bamuwadde ekitanda ng’ali bubi. Omukazi adduse mu bwenzi n’akomawo awaka emisinde nga ne ssente ze yabadde akanda bba tazifunye era poliisi y’e Bulenga emugguddeko omusango gw’okulimba oguli ku fayiro nnamba: SD 26/04/06/2018.\nHadijah Nalunga 25, mukyala wa Isma Ntege ab’e Bulenga ye yabadde yeewambye. Bwe baamututte ku poliisi yagikakasizza nga bwe yabadde awambiddwa ne bamuteeka mu kifo ky’atajjukira ne bamukozesa.\nOC w’e Bulenga, Lilian Birabwa yategeezezza nti bagenda kusooka kutwala Nalunga mu ddwaaliro bamukebere okukakasa oba ddala baamukozesezza n’oluvannyuma abatwale mu kifo ky’agamba nti gye baamuwambira.\nYategeezezza nti bagenda kumuggalira okutuusa ng’ayogedde ekituufu kubanga abantu bayitirizza okuteeka bannaabwe ku bunkenke.


OMUTENDESI wa ttiimu y'essaza ly'e Gomba,Omer Selli asuddewo tawulo ng'entabwe eva ku bakulira ttiimu eno okuyingiriranga emirimu gye ssaako n'obutamusasula nsimbi bukya ateeka omukono ku ndagaano mu March 2019.\nMu bbaluwa, Selli gyeyaweerezza ssentebe wa ttiimu eno, Mansoor Kabugo eya nga July 3,2019, Selli yategeezezza nti bino byebimuletedde okwesamba ttiimu mu mipiira ebiri egisembyeyo okuli ogwazanyibwa ne Bugerere ssaako n'ogwa Ssingo ogwazanyiddwa ku Ssande July 7,2019 e Kabulasoke.\n"Okuyingiriranga emirimu gyange ne nemwa okulonda ttiimu nze gyenjagala ate n'ebirowoozo byange ku ttiimu erondeddwa nabyo ne bitasibwamu kitiibwa.\nEkirala okunsasula ensimbi zetwakkanyako ng'ateeka omukono ku ndagaano, obukadde 3,5000,000/- saako n'ensimbi 500,000/-eza buli mwezi okuva March 12,2019," Selli bwatyo bweyanyonyodde ebimu ku bimuviriddeko okulowooza ku ky'okuva ku mulimu gw'obutendesi.\nBannagomba babadde n'essuubi ddene mu Selli era bweyayanjulwa, baagamba nti bagenda kuddamu okuddamu okutwala ku kikopo wabula ebintu bibadde tebimutambulidde bulungi naagamba nti ebizibu bino, abawagizi babadde tebabimanyi.\nEnteesaganya ku 'Byaffe' zikyagenda mu maaso\nOlukiiko lwa Buganda lusiimye emirimu gya Mayanja Nkangi\nOmukazi yeesibye ku Sweet Kid e Jinja\nHoo... laba ddiifu!\nBobi Wine n'Omujamaica bacankalanyizza Kampala


Bukedde Online - Abatuuze ku byalo mwenda basuliriwa kusengulwa\nAbaana ba Ghetto Kids boogedde lwaki bajjumbira okuzinira ebweru w'eggwanga\nAyiiyizza oluyimba oluyozaayoza Uganda oku...\nABATUUZE ku byalo mwenda mininsita w'eMengo baasengula ku ttaka bavudde mu mbeera ne bakuula empaanyi zeyayisizza mu bibanja byabwe ne bawanjagira pulezidenti abayambe\nAbatuuze bano abasoba mu 10000 abali ku ttaka lya mininsita\nw'ebyobusuubuzi n'amakolero eMengo Thoban Muhamood ku byalo mwenda mu muluka gwe Ggolo ne Nindye mu gombolola ye Nkozi mu Mpigi bebawanjagidde pulezidenti Museveni abayambe kubanga bolekedde okusengulwa ngate tebalina gyebatwala famire zaabwe.\nAbatuuze abasinze okukosebwa Muhamood be b’omuluka gwe Ggolo\nogukolebwa ebyalo musanvu okuli Bukasa, Luku, Lwalaalo,\nBuseera,Kiwanga ,Bukalunga ne Namugeye nga abamu bamulumiriza okubatwalako ebibanja byabwe mu lukujjukujju, okusenda emmere yaabwe ne mmwaanyi ekibaviiriddeko enjala n'obwavu mu kitundu.\nWano abatuuze nga bakulembeddwaamu kansala w'omuluka guno Gerald Kasozi nabakulemebeze be kitundu bonna bavudde mu mbeera ne bakuula empaanyi abasajja abagamba nti baatumiddwa mininsita Muhamood zebaayisizza mu bibanja byabwe nga bagamba nti ayagala kubatwalako bibanja byabwe nga ayita mu kubatisatiisa.\nMu lukiiko lwebatuuzizza ku ssomero lya Ggolo P/S basabye munnamateeka we ssaza lya Mawokota Simon Peter Kawuki abayambe ku kuzuula nanyini ttaka omutuufu kubanga babuliddwa gwebawa obusuula oluvanyuma lwa Muhamood okubabuzabuza nga ettekalye aliwandiisa mu manya ga kampunize ssatu okuli Mukoni Farm, Katonga Farm ne Four Ways group of Campany kyokka nga tebamanyi na ttakalye weriyita.\nBategezeza nti ekyayongedde okubatiisa bebasajja abazze ku bagenda mu bakulembeze bekintu nga babategeza nga Muhamood bweyabaguzizza ettaka lyokulusozi era nti bagenda kutandika kwasa mayinja kyokka nga waliyo abantu nemmere yaabwe.\nBayongerako nti abasajja bebatamanyi bagenda basimba empaanyi mu bibanja byabwe nga tewali gwebayogeddenaye nokubagobaganya mu nnimiro nga babagaana okuddamu okulimiramu emmere yaabwe nga tebalina kiwandiiko kyona wadde okubaliyirira ebintu byabwe ebirimu.\nMunamateeka Kawuki aabagaanye okuddamu okuwa obusuulu bwamancoolo nga agamba nti wakusooka kwogera ne Muhamood abatangaaze kampuniye entuufu gyebalina okutwala obusuulu nga ettaka lye limaze okupimibwa abantu\nbategeere nanyini ttaka omutuufu.\nBalumirizza Muhamood okubaleetera abasirikale n'emundu mu kitundu okubatisatiisa abatwaleko ebibanja byabwe ku kifuba n’okusibisa abamu mu makomera nga akozesa poliisi ye kitundu mu bukyamu ne basaba Kabaka abayambe ku musajjawe.\nWabula bino byonna Muhamood abisambazze agamba nti abasenze abamu besenza bw'esenza ku ttaka lye era abalinako ebibanja abatuufu tayina gw'asengula ku mpaka ali mu nteseganya nabo.\nNfunira eky'okukola omponye ekiwuubaalo\nLaavu gye tusitudde erifa bukadde\nGwe baasiba ku lwange nsazeewo okumufumbirwa


Bukedde Online - Nnamwandu woomukozi wa Leediyo ayogedde ebikaabizza abantu amaziga\nOmugenzi Richard Kayiira abadde munnakatemba ate ng'akola ne ku leediyo y'akaboozi\nNNAMWANDU wa Munnakatemba era abadde omukozi wa leediyo, Kizito Kayiira attottodde engeri bba gy’abadde amulagamu omukwano era yatuuka n’okwesonyiwa abakazi abalala n’anywerera ku ye. Faith Kayiira yaleetedde abakungubazi okukulukusa amaziga bwe yabadde attottola bye baayitamu nga baakatandika okwagalana okumugya mu bakazi abaali bamwetoolodde era n’abawangula wadde taludde nnyo naye.\nYeebazizza Katonda olw’ekirabo ky’obulamu bwe “Nze Kayiira mbadde sinnalwa naye naye neebaza Katonda nti yali yampa omusajja atuukiridde mu buli kimu era mpulira nga ninga amaze naye emyaka ataano kubanga andaze omukwano nga sirina kyenjula era mwami wange wummula Mirembe,” Faith bwe yattottodde wakati mu maziga agaabadde gamuyitamu.\nMaama w’omugenzi, Florence Nalwoga yamutenderezza nga bw’abadde n’empisa ng’abadde ayagala banne ate ng’atya Katonda . Eyali Minisita w’ebyensimbi Maria Kiwanuka era nga ye nnannyini Leediyo ya Akaboozi, Kayira kw’abadde akolera yategezezza nti ye Omugenzi abadde amutwala nga mutabani we kubanga abadde amuyamba ku nsonga za leediyo okutambula nga ne bw’aba si y’alina okubikola naye ng’abikola ku lw’obulungi bwa Leediyo .\nAbbey Mukiibi ku lwa bannakatemba banne yategezezza nti bbo mu katemba babadde bamuyita musomesa ng’abadde ayagala nnyo okusomesa abantu. Omubaka Kato Lubwama naye yaziise.\nKayiira yafudde ku Lwakusatu obulwadde bwa kookolo eyava ku kawundu ke yafuna bwe yeekalabula nga yeeyambula essaati mu 2012 era okuva olwo abadde talina mirembe, ng’ajjanjabiddwako mu malwaliro okuli Mulago, Nakasero, Aga Khan e Nairobi ne India.\nYaziikiddwa Lusanja mu ggombolola y’e Katikamu mu Luweero. Yazaalibwa nga 21/12/1973 nga yazaalibwa omugenzi Joseph Ssentamu ne Florence Nalwoga ng’alese bamulekwa bana okuli Ausine Ssentamu, Earon Kabunga, Andew Nanyanzi ne Gabriel Kayiira wamu ne Namwandu Faith Kayiira.


Abakazi 160 bavuddeyo okuvuganya ku bubina...\nEphraim Kirumira Majjanja nnannyini kkampuni ekola weema eya Majjanja & Sons e Kireka eyayimbuddwa ku Lwakuna lwa wiiki ewedde mu kaduukulu ka poliisi y’e Busunju gye baabadde bamusibidde nga Bryan White amulumiriza okumuguza weema ezitali ku mutindo, yatuukidde mu ofiisi za Bukedde n’annyonnyola ebyamutuuseeko.\nMajjanja agamba nti, mu October wa 2018, abakozi ba Bryan White baamutuukirira ne bamusaba abakolere weema n’abawa eddiba balabe oba omutindo gwe baagala. Yabawa ne weema ewedde okukola ya 4,500,000/-.\nYagambye nti, bwe waayitawo essaawa mbale Bryan White n’akubira maneja we (Majjanja) essimu ng’ayomba n’oluvannyuma naye n’amukubira essimu ng’aayomba n’okumubuuza kye yeeyita ekimugaana okumuwa weema ng’amubanja obukadde 135 bwokka.\n“Yahhamba nti bwe simuwa weema ajja kujja ankube amasasi, kafakitole kange akookye n’abakozi bange bonna abasibe era bwe bamuwulira ebyo ne mpita Muwanguzi ne muwa weema”, Majjanja bwe yagambye.\nN’agamba nti baazitikka ku mmotoka bbiri naye n’abagoberera ne bazitwala ewa Bryan White e Munyonyo.\nMajjanja yagambye nti nga batuuse e Munyonyo, Bryan White yabuuza eyali alemedde weema ze. Musinguzi n’amulagayo.\nYagambye nti, Bryan White yabuuka omulundi gumu n’amugwa mu bulago ng’ayagala okumutuga nga bw’agamba nti, “lwaki sikittira wano”.\n“Nakubira Muwanguzi essimu eyali yampa omulimu n’ahhamba nti omusajja namunyiiza wabula hhendeyo njogere naye kyokka Bryan White olwandabako yagamba nti; ‘Kino ekisajja kya tenti kikyabanja! Ggwe sijja kukusasula,” bwe yannyonnnyodde.\nMajjanja agamba nti, wiiki ewedde yagenda e Munyonyo addemu abanje kyokka be yasangayo ne bamuggalira wabweru ne bamugamba nti ennyumba Bryan White yagivaamu dda yagenda mu kyalo e Busunju ku lw’e Hoima. “Nakubira abakozi bange basatu bamperekereko ne tutuuka ewuwe.\nYatukwatta n’atuggyamu engatto n’amasimu gonna n’agatuggyako n’alagira abaserikale nti buli agezaako okudduka nga bamukuba essasi,” Majjanja bwe yagambye.\nYagasseeko nti, Bryan White yakubira abaserikale ku poliisi y’e Busunju era bwe baatuuka, baasooka mu kafubo n’abateeka mu mmotoka ye n’abavuga okubatwala ku poliisi y’e Busunju gye baabasibira.\nKu poliisi yawa ebiragiro obutabata ne famire zaabwe obutazibuulira gye bali era akulira okunoonyereza ku buzzi bw’emisango ku poliisi eno n’akibagamba.\nWabula bino Bryan White yabiwakanyizza n’agamba nti amaka ge ag’e Munyonyo akyagalimu era waliwo omukuumi wa SFC gwe bayita Wanyama yenna agendayo alina kusooka kumukubira ssimu n’amukkiriza okuyingira.\nMajjanja yagambye nti, okubayimbula abakulira poliisi e Mityana baamaze kuyingira mu nsonga zaabwe ne babaggya ku poliisi y’e Busunju ne babatwala e Mityana.\n“Nga tuli ku poliisi e Busunju, Bryan White yasindika basajja be ne baleeta weema ku poliisi ne batulagira okussa omukono ku ndagaano nti weema zange nzitutte era Bryan White si kyamubanja kyesakkiriza kubanga abampa byenakozesa baali balinda ssente nga sirina bwembaddiza weema.” Majjanja bwe yategeezezza.\nBryan White yategeezezza ku ssimu nti, ekituufu amaanyi gonna agamalidde Busunju gyazimba ekifo awagenda okubeera abaana ababa bakyusiddwa nga bavudde mu bikolwa bw’obumenyi bw’amateeka.\nYannyonnyodde nti, kituufu Majjanja amumanyi era baamuwa omulimu okukola weema ne bamuwa n’obukadde 200 ezaasooka akole omulimu wabula omulimu gwe yakola, gwali mufu.\n“Omutindo gwa weema gwali mubi nnyo twaziteeka mu musana ennaku bbiri ne zitandika okuggyamu ebituli ne tumuyita tuteese yatusindikira bavubuka be kuzikuba biraka,” Bryan White bwe yagambye.\nYagasseeko nti, weema zonna 60, baazitisse ku mmotoka ne bazitwala ku poliisi y’e Mityana era ayagala Majjanja amuddize ssente ze yamuwa kubanga tagenda kukkiriza alye ssente za bandi bwatyo.\n“Namukutte ne mmutwala ku poliisi e Busunju ne muggulako omusango gw’okufuna ssente mu lukujjukujju era baamutadde ku kakalu ka poliisi ng’addayo ku Mmande.” Bryan White bwe yagambye.


Bukedde Online - Omukazi weemaleeyo mu kitanda omusajja aveeyo nga mumativu\nOmukazi weemaleeyo mu kitanda omusajja aveeyo nga mumativu\nAbakazi badibizza ppeti ne baggyawo akamasu...\nObwa Nnabukalu bungobako abasajja\nABALOKOLE abafumbo bafungizza okunyweza amaka gaabwe nga bongera ebirungo mu laavu yaabwe.\nMuky. Mukabi ng’annyonnyola engeri gy’otolina kubeera na nsonyi mu kisenge. Ku kkono ye bba Omusumba Mukabi.\nAbafumbo mu Kkanisa y’Abalokole eya ‘Yesu Akwagala Kawempe Worship Centre” e Kawempe, Ttula baasomeseddwa obukodyo bwe basobola okweyambisa okukuuma amaka gaabwe nga maggumivu mu 2019.\nMu musomo guno ogwabaddemu abasomesa ab’enjawulo okwabadde Omusumba Sam Mukabi ne mukyala we Jaliya Mukabi, Dr. Deo Apollo Musisi amanyiddwa nga “ Big Dadi” ne Mukyala we Christine Musisi amanyiddwa nga “ Big Maami’, Abalokole baasomeseddwa obukodyo obusobola okubayamba okuwangaaza obufumbo.\nOmusumba Sam Mukabi agamba nti tulina okukuuma obufumbo nga tetwawukana. Ne Bayibuli ekyogerako nti ekigattiddwa tewali alikigattulula ….\nAgamba nti omwaka guno ogutandise abafumbo naddala Abalokole balina okumalawo ebitta omukwano mu maka. Mulekeraawo okwefuula ‘siriyaasi’ mu maka. Mwekuumire mu mbeera ey’okubeera nga muzannyamu awaka, mujja kulaba nga buli kimu kitambula bulungi. Siraba nsonga lwaki weefula omukambwe n’ossaawo obusungu awaka.\nBwe mubeera mu mmotoka yammwe okyayinza okusoobya omukono n’oguyisa okumpi ne ggiya n’okwata ku kisambi kya munno. Mugenda okutuuka gye mulaga ng’omukwano guli mu ggiya.\nAwaka bwe wabeera nga wafunda ng’olaba kizibu okukolerawo omukwano muno tomulumya. Mutwaleko mu kifo ekirala naddala ekisirifu obulungi mwemale eggoga. Bwoba olumbiddwa omuzimu gw’omukwano gw’otategeera munno mubuulire akusalire amagezi oleme kukimalira ku bakyala balala.\nAbaami mubeere bayiiya Munno mukolere ekyewuunyisa mu maka naye agambe nti omwami wange nga muyiiya.\nOkyayinza okumulaga nti ogenda kumutwalako awutu mulye ku bulamu. Naye ssente bwe ziba zigaanyi mugulire ekintu ky’ayagala okulya okireete omugabule nga muli wabweru w’ennyumba.\nWano okyayinza okukyusa n’omugamba nti nabadde nkugamba kukutwalako awutu wa nnyumba .\nOsobola n’okumuyamba ku birala. Okugeza musitulire ku baana, banaazeeko oba mukolere ne ku mirimu emirala. Ate abakyala baagala okubawaana! Bw’ava mu saluuni okusiba enviiri ne bwaba tanyumye nnyo muwaane nti ekisige bakisaze bulungi ne kinyuma.\nMuky. Jalia Mukabi : Ensonyi muzeyambule abaami bammwe mubalageko kye mulinawo omwaka guno. Nze nange nali ntya okuteekako ettaala nga tuIi mu mukwano naye omwami wange yakinzigyamu.\nOmusajja ayagala nnyo okulaba n’okwetegereza engeri mukyala we gye yawundibwamu.\nYatuuka n’okumbuuza nti nkyali mutono mu ka ffiga kange! Omukyala bwoba olina ensonyi okyayinza okutandika n’omusubbaawa ogulaga ekitangaala ekitono munyumirwe omukwano .\nOlunaddako ettaala ereeta ekitangala ekitonotono, gye binaggweera nga ggwe oyagala ettaala ebeereko buli kiseera okusobola okwetegereza ebikolebwa. Mubeere balambulukufu eri mikwano gyamwe mu maka.\nAbalokole abafumbo balaze bwe bassa ebbugumu mu laavu Ate Ssaalongo Fred Kamya ne Nnaalongo we, Milly Kamya nga be bakulira abafumbo mu Kkanisa eno bagamba nti omusomo guno gutegekebwa buli nkomerero ya mwaka nga tuyita abafumbo ab’enjawulo okutwegattako era ne tuleeta abasomesa abalungi mu kubuulirira ku nsonga z’abafumbo.\n“Omulamwa gwaffe gugamba nti “Two stories , one Fresh “ nga twaguggye mu Bayibuli mu kitabo kya Mataayo mu Sula 19 olunyiriri 3-12.\nYesu Akwagala Kawempe Worship Centre


2 Bassekabaka 10 | Bayibuli ey'Oku Mukutu Gwaffe Ogwa Intaneeti | New World Translation\n2 Bassekabaka 10:1-36\nYeeku atta ab’ennyumba ya Akabu (1-17)\nYekonadaabu yeegatta ku Yeeku (15-17)\nYeeku atta abasinza ba Bbaali (18-27)\nObufuzi bwa Yeeku (28-36)\n10 Akabu+ yalina abaana 70 mu Samaliya. Awo Yeeku n’awandiika ebbaluwa n’aziweereza e Samaliya eri abaami b’e Yezuleeri,+ n’abakadde, n’abakuza b’abaana ba Akabu* ng’agamba nti: 2 “Ebbaluwa eno bw’eneebatuukako, abaana ba mukama wammwe bajja kuba nammwe, awamu n’amagaali ag’entalo, n’embalaasi, n’ekibuga ekiriko bbugwe, n’eby’okulwanyisa. 3 Mulonde ku baana ba mukama wammwe asingayo obulungi era asaanira,* mumutuuze ku ntebe ya kitaawe, era mulwanirire ennyumba ya mukama wammwe.” 4 Naye baatya nnyo, ne bagamba nti: “Bakabaka ababiri we bataasobolera kumwaŋŋanga,+ ffe tunaasobola tutya okumwaŋŋanga?” 5 Awo eyali akulira olubiri,* ne gavana w’ekibuga, n’abakadde, n’abakuza, ne baweereza Yeeku obubaka obugamba nti: “Tuli baweereza bo era tujja kukola kyonna ky’otugamba. Tetujja kufuula muntu yenna kabaka. Kola ky’olaba nga kye kirungi mu maaso go.” 6 Awo n’abawandiikira ebbaluwa ey’okubiri ng’agamba nti: “Bwe muba muli ku ludda lwange, era nga muli beetegefu okuŋŋondera, mundeetere emitwe gy’abaana ba mukama wammwe e Yezuleeri enkya mu budde nga buno.” Abaana ba kabaka 70 baali n’abasajja ab’ebitiibwa ab’omu kibuga abaali babakuzizza. 7 Ebbaluwa olwabatuukako, ne batwala abaana ba kabaka 70+ ne babatta, oluvannyuma ne bateeka emitwe gyabwe mu bisero ne bagimuweereza e Yezuleeri. 8 Awo omubaka n’agenda n’agamba Yeeku nti: “Baleese emitwe gy’abaana ba kabaka.” N’addamu nti: “Mugituume entuumu bbiri ku mulyango gw’ekibuga gibeere awo okutuusa ku makya.” 9 Bwe yafuluma ku makya, n’ayimirira mu maaso g’abantu bonna n’abagamba nti: “Mmwe temuliiko musango.* Nze nneekobaana ne nzita mukama wange,+ naye ani yasse bano bonna? 10 Kale mumanye nti tewali kigambo kya Yakuwa kyonna Yakuwa kye yayogera ku nnyumba ya Akabu ekitaatuukirire,*+ era Yakuwa akoze ekyo kye yayogera okuyitira mu muweereza we Eriya.”+ 11 Ate era Yeeku yagenda n’atta bonna abaali basigaddewo ku b’ennyumba ya Akabu abaali e Yezuleeri, n’abasajja be bonna ab’ebitiibwa, mikwano gye, ne bakabona be,+ n’atalekaawo n’omu.+ 12 Awo Yeeku n’akwata ekkubo okugenda e Samaliya. Ekkubo eryo lyaliko ennyumba abasumba mwe baasaliranga ebyoya by’endiga. 13 Yeeku n’asangayo baganda ba Akaziya+ kabaka wa Yuda n’ababuuza nti, “Mmwe baani?” Ne bamuddamu nti: “Tuli baganda ba Akaziya era tugenda kulaba oba ng’abaana ba kabaka n’abaana ba nnamasole bali bulungi.” 14 Amangu ago Yeeku n’agamba nti: “Mubakwate!” Awo ne bakwata abasajja 42, ne babattira ku kinnya omwaterekebwanga amazzi eky’ennyumba esalirwamu ebyoya by’endiga. Teyalekawo n’omu.+ 15 Bwe yali ava eyo, n’asanga Yekonadaabu+ mutabani wa Lekabu+ eyali ajja okumusisinkana. Bwe yali amulamusa, yamugamba nti: “Omutima gwo guli wamu nange mu bujjuvu, ng’ogwange bwe guli awamu naawe?” Awo Yekonadaabu n’amuddamu nti: “Ddala bwe kiri.” Yeeku n’amugamba nti, “Bwe kiba bwe kityo, mpa omukono gwo.” Awo n’amuwa omukono gwe n’amusika n’amulinnyisa mu ggaali lye. 16 N’amugamba nti: “Tugende ffembi olabe bwe siyinza kugumiikiriza abo abawakanya* Yakuwa.”+ Awo Yeeku n’agenda naye mu ggaali lye ery’olutalo. 17 Bwe yatuuka e Samaliya, n’atta ab’ennyumba ya Akabu bonna abaali bakyasigaddewo mu Samaliya, okutuusa lwe yabasaanyizaawo ddala,+ nga Yakuwa bwe yayogera okuyitira mu Eriya.+ 18 Ate era Yeeku yakuŋŋaanya abantu bonna n’abagamba nti: “Akabu yasinza Bbaali ku kigero kitono,+ naye Yeeku ajja kusinza Bbaali n’okusingawo. 19 Kale mumpitire bannabbi ba Bbaali+ bonna, n’abo bonna abamusinza, ne bakabona be bonna,+ waleme kubulawo n’omu kubanga nnina ssaddaaka ey’amaanyi gye ŋŋenda okuwaayo eri Bbaali. Omuntu yenna anaabulawo, ajja kuttibwa.” Naye Yeeku yali akola lukwe azikirize abo bonna abaali basinza Bbaali. 20 Yeeku era n’agamba nti: “Mulangirire nti wagenda kubaawo olukuŋŋaana lwa Bbaali.”* Ne balangirira. 21 Yeeku n’aweereza obubaka mu Isirayiri yonna, bonna abaali basinza Bbaali ne bajja. Tewali n’omu eyasigalayo. Baayingira mu nnyumba* ya Bbaali,+ ennyumba ya Bbaali yonna n’ejjula. 22 Yeeku n’agamba oyo eyali akulira etterekero ly’ebyambalo nti: “Bonna abasinza Bbaali baggireyo ebyambalo.” N’abibaggirayo. 23 Yeeku ne Yekonadaabu+ mutabani wa Lekabu ne bayingira mu nnyumba ya Bbaali. Yeeku n’agamba abo abaali basinza Bbaali nti: “Mwetegereze mulabe nga mu mmwe temuliimu basinza Yakuwa, wabula abo bokka abasinza Bbaali.” 24 Awo ne bayingira okuwaayo ssaddaaka n’ebiweebwayo ebyokebwa. Yeeku yali ateese abasajja 80 ebweru era ng’abagambye nti: “Singa omu ku mmwe aleka omuntu yenna n’atoloka, ye y’anattibwa mu kifo kye.” 25 Yeeku olwamala bw’ati okuwaayo ekiweebwayo ekyokebwa, n’agamba abakuumi era n’abasirikale nti: “Muyingire mubatte! Temukkiriza muntu n’omu kutoloka.”+ Awo abakuumi n’abasirikale ne bayingira ne babatta n’ekitala, emirambo gyabwe ne bagisuula ebweru, era ne bayingira ne batuukira ddala mu kisenge* eky’omunda eky’ennyumba ya Bbaali. 26 Awo ne bafulumya empagi ezisinzibwa+ ezaali mu nnyumba ya Bbaali ne bazookya zonna.+ 27 Ate era baamenyaamenya empagi ya Bbaali esinzibwa,+ n’ennyumba ya Bbaali+ ne bagifuula kaabuyonjo, nga bwe kiri n’okutuusa leero. 28 Bw’atyo Yeeku n’amalirawo ddala okusinza Bbaali mu Isirayiri. 29 Naye Yeeku teyalekayo kukola bibi Yerobowaamu mutabani wa Nebati bye yaleetera Isirayiri okukola. Teyaggyawo nnyana eza zzaabu ezaali mu Beseri ne mu Ddaani.+ 30 Awo Yakuwa n’agamba Yeeku nti: “Olw’okuba okoze bulungi era okoze ekituufu mu maaso gange n’otuukiriza byonna ebyali mu mutima gwange bye nnayagala bikolebwe ku b’ennyumba ya Akabu,+ batabani bo bajja kutuula ku ntebe y’obwakabaka bwa Isirayiri okutuukira ddala ku mulembe ogw’okuna.”+ 31 Naye Yeeku teyatambulira mu Mateeka ga Yakuwa Katonda wa Isirayiri+ n’omutima gwe gwonna. Teyalekayo kukola bibi Yerobowaamu bye yaleetera Isirayiri okukola.+ 32 Mu biseera ebyo Yakuwa yatandika okukendeeza ku nsi ya Isirayiri; Kazayeeri yabalumbanga mu bitundu bya Isirayiri byonna,+ 33 okuva ku Yoludaani okudda ebuvanjuba, ekitundu kyonna ekya Gireyaadi omubeera ekika kya Gaadi, ekya Lewubeeni, n’ekya Manase.+ Kyali kitwaliramu n’ekitundu okuva e Aloweri, ekiri okumpi n’Ekiwonvu* Alunoni, okutuuka e Gireyaadi n’e Basani.”+ 34 Ebyafaayo ebirala ebikwata ku Yeeku, ebyo byonna bye yakola n’ebikolwa bye byonna eby’obuzira, biwandiikiddwa mu kitabo ky’ebyafaayo by’ekiseera kya bakabaka ba Isirayiri. 35 Awo Yeeku n’agalamizibwa wamu ne bajjajjaabe, era ne bamuziika mu Samaliya, Yekoyakazi+ mutabani we n’amusikira ku bwakabaka. 36 Ebbanga* Yeeku lye yafugira Isirayiri mu Samaliya lyali emyaka 28.\n^ Obut., “n’abakuza ba Akabu.”\n^ Oba, “omugolokofu.”\n^ Obut., “ennyumba.”\n^ Oba, “muli batuukirivu.”\n^ Obut., “ekijja okugwa ku nsi.”\n^ Oba, “olabe obunyiikivu bwange olwa.”\n^ Obut., “Mutukuze olukuŋŋaana lwa Bbaali.”\n^ Obut., “kibuga.” Oboolyawo kyali ng’ekigo.


Engero za Baibuli: Yerusaalemi Kizikiriziddwa - Omukutu Omutongole ogw’Abajulirwa ba Yakuwa ku Internet\nKATI wayiseewo emyaka egisukka mu 10 okuva kabaka Nebukadduneeza bwe yatwala Abaisiraeri abasingayo obuyigirize e Babulooni. Naye kati laba ekiriwo! Yerusaalemi kyokebwa. Era Abaisiraeri abatattiddwa batwalibwa ng’abasibe e Babulooni.\nJjukira nti, kino bannabbi ba Yakuwa kye baalagula nti kijja kubaawo singa abantu tebakyusa makubo gaabwe amabi. Naye Abaisiraeri tebaawuliriza bannabbi. Beeyongera okusinza bakatonda ab’obulimba mu kifo kya Yakuwa. N’olwekyo abantu bagwanidde okubonerezebwa. Kino tukimanyi kubanga nnabbi wa Katonda Ezeekyeri atubuulira ku bintu ebibi Abaisiraeri bye baali bakola.\nEzeekyeri omumanyi? Y’omu ku bavubuka kabaka Nebukadduneeza be yatwala e Babulooni emyaka egisukka mu 10 emabega ng’okuzikirizibwa kwa Yerusaalemi kuno okw’amaanyi tekunnabaawo. Danyeri ne mikwano gye abasatu, Saddulaaki, Mesaki ne Abeduneego, nabo baatwalibwa e Babulooni mu kiseera kye kimu.\nNga Ezeekyeri akyali e Babulooni, Yakuwa amulaga ebintu ebibi ebikolebwa mu yeekaalu y’omu Yerusaalemi. Kino Yakuwa akikola mu ngeri ey’ekyamagero. Ezeekyeri akyali mu Babulooni, naye Yakuwa amusobozesa okulaba byonna ebikolebwa mu yeekaalu. Era Ezeekyeri by’alaba byesisiwaza!\n‘Laba ebintu eby’omuzizo abantu bye bakolera wano mu yeekaalu,’ bw’atyo Yakuwa bw’agamba Ezeekyeri. ‘Laba ebisenge ebiriko ebifaananyi by’emisota n’ebisolo ebirala. Era laba Abaisiraeri ababisinza!’ Ezeekyeri asobola okulaba ebintu bino era abiwandiika.\n‘Olaba abakulembeze ba Isiraeri bye bakola mu kyama?’ Yakuwa abuuza Ezeekyeri. Yee, na bino abiraba. Waliwo abasajja 70, era bonna basinza bakatonda ab’obulimba. Bagamba: ‘Yakuwa tatulaba. Avudde mu nsi.’\nEra Yakuwa alaga Ezeekyeri abakazi abali ku wankaaki wa yeekaalu ow’omu bukiika kkono. Batudde eyo nga basinza katonda ow’obulimba Tammuzi. Era laba abasajja abo abali ku mulyango gwa yeekaalu ya Yakuwa! Balinga 25. Ezeekyeri abalaba. Bavunnamye nga batunudde ebuvanjuba nga basinza enjuba!\n‘Abantu bano tebampa kitiibwa,’ bw’atyo Yakuwa bw’agamba. ‘Tebakoma ku kukola bintu bibi kyokka wabula bajja ne mu yeekaalu yange ne babikoleramu!’ N’olwekyo, Yakuwa asuubiza: ‘Bajja kulaba obusungu bwange. Era sijja kubasaasira nga bazikirizibwa.’\nNga waakayitawo emyaka esatu gyokka oluvannyuma lwa Yakuwa okulaga Ezeekyeri ebintu bino, Abaisiraeri bajeemera Kabaka Nebukadduneeza. N’olwekyo agenda okubalwanyisa. Oluvannyuma lw’omwaka gumu n’ekitundu Abababulooni bamenya bbugwe wa Yerusaalemi era ne bookya ekibuga kyonna. Abantu abasinga obungi battibwa oba batwalibwa ng’abasibe e Babulooni.\nLwaki Yakuwa akkirizza okuzikirizibwa okw’amaanyi bwe kuti okutuuka ku Baisiraeri? Yee, lwakuba tebawulirizza Yakuwa era tebagondedde mateeka ge. Kino kiraga obukulu bw’okukola Katonda by’agamba.\nMu kusooka abantu batono bakkirizibwa okusigala mu nsi ya Isiraeri. Kabaka Nebukadduneeza alonda Omuyudaaya ayitibwa Gedaliya okukulira abantu bano. Naye Abaisiraeri abamu batemula Gedaliya. Kati abantu batya nti Abababulooni bajja kujja babazikirize olw’ekintu kino ekibi ekibaddewo. Bwe kityo bakaka Yeremiya okugenda nabo, era baddukira e Misiri.\nKino kireetera ensi ya Isiraeri obutabeeramu muntu n’omu. Okumala emyaka 70 tewali n’omu abeera mu nsi. Nkalu ddala. Naye Yakuwa asuubiza nti ajja kukomyawo abantu be mu nsi eyo oluvannyuma lw’emyaka 70. Ekyo nga tekinnabaawo, kiki ekituuka ku bantu ba Katonda nga bali mu nsi y’e Babulooni gye batwaliddwa? Ka tulabe.\n2 Bassekabaka 25:1-26; Yeremiya 29:10; Ezeekyeri 1:1-3; 8:1-18.\nNga bwe kiragiddwa mu kifaananyi, kiki ekituuse ku Yerusaalemi ne ku Baisiraeri?\nEzeekyeri y’ani, era bintu ki ebibi Yakuwa by’amulaga?\nOlw’okuba Abaisiraeri tebawa Yakuwa kitiibwa, kiki ky’asuubiza okubakola?\nKiki Kabaka Nebukadduneeza kyakola ng’Abaisiraeri bamujeemedde?\nLwaki Yakuwa akkiriza okuzikirizibwa okw’amaanyi bwe kuti okutuuka ku Baisiraeri?\nEnsi ya Isiraeri erekebwa etya nga temuli bantu, era kumala banga ki?\nSoma 2 Bassekabaka 25:1-26.\nZeddekiya yali ani era kiki ekyamutuukako, era kino kyatuukiriza kitya obunnabbi bwa Baibuli? (2 Bassek. 25:5-7; Ez. 12:13-15)\nBaani Yakuwa be yavunaana olw’obutali bwesigwa bw’Abaisiraeri? (2 Bassek. 25:9, 11, 12, 18, 19; 2 Byom. 36:14, 17)\nSoma Ezeekyeri 8:1-18.\nKristendomu akoppye atya Abaisiraeri abeewagguzi abaasinzanga enjuba? (Ez. 8:16; Is. 5:20, 21; Yok. 3:19-21; 2 Tim. 4:3)